Finnairin Topi Manner: Finnairin taloudellinen asema on terve ja meillä on polku yli pandemian | lentoposti.fi\nFinnairin Topi Manner: Finnairin taloudellinen asema on terve ja meillä on polku yli pandemian\nTappiollisen koronavuoden tuloksensa julkistanut Finnair on panostanut useilla toimilla vahvasti tulevaisuuteen varmistaakseen tiensä ulos pitkittyneestä pandemiasta. Finnairin toimitusjohtaja Topi Manner kertoo yhtiön hankkineen uutta rahaa jopa 2,2 miljardia euroa. Nyt suomalaisyhtiö pitää erityisen tärkeänä valmistautumista purkamaan matkustusrajoituksia samaan tahtiin muun Euroopan kanssa.\nVuoden 2020 aikana Finnair keskittyi kriisistä selviytymiseen ja turvaamaan pitkän aikavälin kilpailukykyään. Pääkohdat olivat asiakkaista huolehtiminen, kassan ja pääoman turvaaminen sekä toiminnan ja kustannusten sopeuttaminen.\nFinnair teki merkittäviä sopeutustoimia ja suhteessa vuoden 2019 tasoon yhtiön kustannukset putosivat 1,5 miljardia euroa. Niistä osa eli noin 450 miljoonaa euroa selittyy polttoainekustannusten laskulla, kun lähes kaikki lennot ovat keskeytyneet. Sen lisäksi jäljelle jää vielä reilun miljardin säästöt muista toiminnoista. Näiden toimien seurauksena mm. Finnairin päiväkohtainen tappio oli vuoden 2020 viimeisellä neljänneksellä aiempaa pienempi, noin 1,8 miljoonaa euroa.\n“Tämä varmistaa osaltaan Finnairin pääsyä yli pitkittyneen pandemian”, totesi Finnairin toimitusjohtaja Topi Manner.\nKoronaviruspandemian alkaessa Finnairin kassassa oli rahaa 953 miljoonaa euroa. Vuoden 2020 päättyessä kassavaroja oli 824 miljoonaa euroa. Eri toimien myötä erotus on vain 129 miljoonaa euroa.\n“Kyseessä on erittäin terve luku. Vaikka Finnair lentäisi erittäin vähän tulevan 12 kuukauden aikana niin kassavarat riittävät. Luku ei lisäksi sisällä vielä 400 miljoonan euron hybridilainaa, jota valmistellaan Suomen valtion kanssa”, sanoi Manner.\nFinnair on lisäksi käsitellyt noin miljoonan asiakkaan takaisinmaksut vuoden aikana. Takaisinmaksuina asiakkaat ovat saaneet yhteensä noin 464 miljoonaa euroa. Finnairin mukaan kaikki palautukset on käsitelty ja yhtiö on toteuttanut ne rahalla eikä lahjakortteina. Kesällä 2021 liikenteen odotetaan elpyvän ja Finnair saisi tuolloin jälleen uusia ennakkomaksuja.\nKilpailukykyä varmistettu ja matkustajista huolehdittu\nFinnair on pyrkinyt varmistamaan kilpailukykyään markkinoilla, jonka keskiössä on edelleen Aasian strategia. Manner kertoi Finnairin olevan jatkossakin moderni laatuyhtiö, joka tarjoaa palvelua ja parempaa asiakaskokemusta. Lisäksi Manner kertoi yhtiön jatkaneen useita matkustajakokemusta kehittäviä hankkeitaan pandemian aikana.\n“Vaikean vuoden läpi on auttanut jaksamaan erityisesti oma henkilökunta, joka on työskennellyt sitoutuneesti osoittaen kestävyyttä ja sopeutumiskykyä. Henkilökunta on kantanut meitä vuoden aikana. Erityiskiitokset koko väelle”, sanoi Manner.\n“Olemme keskittyneet asiakkaista huolehtimiseen ja he kokevat olevansa turvassa myös terveysturvallisesti”, jatkoi Manner ottaen esiin yhtiön hyvän NPS-matkustajatyytyväisyystuloksen 52, joka on ennätyskorkealla.\nFinnairilla on nykyisin liikenteessä vajaa parikymmentä lentokonetta, joilla se on lentänyt noin 50 kohteen verkostoa 75 päivittäisellä lennolla.\nLiikenne on ollut voittopuolisesti kotimaan ja lähialueiden lentoja, joita lennetään enimmäkseen Finnairin omistamilla, mutta osaomistusyhtiö Norran operoimilla ATR- ja Embraer -koneilla. Valtaosa yhtiön henkilöstöstä on lomautettuna ja omat kapearunkokoneet ovat pääasiallisesti pitkäaikaissäilytyksessä Tsekeissä ja Ranskassa.\nFinnairin vuoden 2020 liikevaihdosta yli puolet tuli rahtilennoista ja rahtiliikevaihto on Finnairin mukaan kasvanut pandemiasta huolimatta. Rahtilennot olivat Mannerin mukaan kannattavia ihan erillisinä operaatioinaan ja niitä oli kaikkiin noin 1300. Rahtioperaatioissa Finnair käyttää pääosin Airbus A350-laajarunkokoneitaan, mutta myös osittaisen rahtimodifikaation läpikäyneitä A330-koneitaan.\nRahtiliikenne on ollut Mannerin mukaan jo aiemmin hyvä osa Finnairin liiketoimintaa ja sen merkitys on korostunut pandemian aikana. Pitkällä aikavälillä rahtiliikenteellä nähdään hyviä mahdollisuuksia. Taivaalle tulee kuitenkin enemmän kapasiteettia matkustajakysynnän elpyessä, joka taas tuo rahdin hintoja alaspäin jollain aikavälillä.\nMittava kriisi ja tulos on sen mukainen - kiitos osakkeenomistajille\nFinnairin vertailukelpoinen liiketulos vuodelta 2020 oli 595 miljoonaa euroa tappiollinen. Huomioiden kertaerät kuten eläkesäätiön muutokset ja tappiollisten polttoainesuojauksien purkaminen tilikauden tappio oli 523 miljoonaa euroa.\n“Se osoittaa kriisin mittaluokan lentoyhtiöille, kun rajat ovat pitkälti kiinni”, totesi Manner.\nKesällä 2020 Finnair järjesti ensimmäisten lentoyhtiöiden joukossa osakeannin. Kyseinen 500 miljoonan euron osakeanti onnistui.\n“Luvut vertautuvat toisiinsa ja osakeannin avulla on katettu tappioita ja pidetty taseen omat pääomat kehittymässä vakaasti. Jälkiviisaana voisi olla tyytyväinen osakeannin ajoitukseen ja määrään. Kiitos osallistujille ja Suomen valtiolle”, jatkoi Manner.\nEnnen osakeantia Finnairilla oli reilut 27 000 osakkeenomistajaa. Nyt määrä on noussut yli 85 000 osakkeenomistajaan. Finnair ei suunnittele vuodelle 2021 uutta osakeantia, sillä Mannerin mukaan tase on terve ja kassavarat ovat riittävät. Lisäksi hybridilainan valmistelut ovat pitkällä.\n“Suomalaiset yksityishenkilöt ovat tämän takana ja he luottavat Finnairin tulevaisuuden mahdollisuuksiin sekä luottavat matkustamisen palautumiseen. Erittäin tärkeä tuki osakkeenomistajilta”, kiitteli Manner.\nToimiala kohtaa suuria muutoksia - 2,2 miljardia uutta rahoitusta\n“Lentoliikennetoimiala ei palaudu ennalleen. Järisyttävän kriisin seurauksena se on kokonaan erilainen toimiala ja kilpailu tulee olemaan kovaa. Kilpailukyvyn varmistamiseksi käynnissä on 140 miljoonan euron säästöohjelma, jossa haetaan rakenteellisia kustannussäästöjä. Niissä olemme edellä aikataulua. Tulevan kilpailukyvyn kannalta se on tärkeässä asemassa”, sanoi Manner.\nFinnair arvioi kestävän 2-3 vuotta ennen kuin matkustajamäärät palaavat vuoden 2019 tasolle. Manner odottaa alalla tapahtuvan paljon muutoksia.\nEdellisen suuren ilmailualan ravistuksen eli ns. 9/11:n jälkeen muutokset koskettivat turvatarkastusta ja matkustuskokemusta. Koronapandemian seurauksena matkustajille näkyvät muutokset koskettanevat terveysturvallisuutta eli maskeja eri erilaisia todistusvaatimuksia, jotka tulevat olemaan osa arkea ainakin jonkin aikaa. Lentoyhtiöpuolelta Manner nosti esiin suuret muutokset lentoyhtiöiden taseissa.\n“Tappiot ovat järkyttävät ja kaikki velkaantuvat ja se velka pitää maksaa takaisin. Se onnistuu vain kannattavalla liiketoiminnalla. Tämä taas vaikuttaa siihen missä tahdissa voidaan investoida mm. uuteen kalustoon. Kaikki keinot otetaan käyttöön omien kustannusrakenteiden muuttamiseksi, jotta kannattuvuus paranee tulevaisuudessa”, sanoi Manner.\n"Mille tahansa lentoyhtiölle matkustajamäärät ja rajojen avautuminen ovat A ja O. Laivastossa on valtava pääoma. Finnairillakin poistot ovat miljoona euroa päivässä. Tarvitaan liikevaihtoa", totesi Manner.\nToimialalla muutoksen kohteena ovat mm. kustannusrakenteet, prosessit ja työskentelytavat. Myös lentoyhtiöiden jakelutie tulee kulkemaan entistä enemmän kohti suoraa jakelua kuluttajille nettimyynnin kautta.\nFinnair on tehnyt koronapandemian aikana kattavia rahoitustoimia, joilla on haettu uutta rahaa 1,8 miljardia euroa. Valmistelussa on lisäksi vielä 400 miljoonan euron hybridilaina Suomen valtiolta.\nSen osalta osapuolet ovat prosessin loppuvaiheessa ja valmistelevat yksityiskohtaisia ehtoja. Toteutuminen odottaa myös EU:n hyväksyntää. Finnair on siis hakenut koko vuodelta 2,2 miljardia euroa uutta rahoitusta.\n“Dramaattisen vuoden jälkeen Finnairin omavaraisuusaste ei näytä dramaattiselta. Se on erittäin tärkeä asia. Meillä on polku yli pandemian ja terve taloudellinen tila. Maailmassa ei ole montaa lentyhtiötä, jotka voivat esittää samanlaista kehitystä”, jatkoi Manner.\nElpymiseen on varauduttu erilaisin skenaarioin\n“Eri asiakastutkimuksista on havaittu patoutunutta kysyntää matkustamiseen huomattavan paljon”, avasi Manner näkymiä.\nFinnair odottaa kysynnän elpyvän kesällä 2021 riippuen rokotekattavuudesta ja valtioiden asettamisen matkustusrajoitusten purkamisista.\nJulkaistujen suunnitelmien mukaan EU-alueella jopa 70% aikuisväestöstä olisi rokotettu kesällä. Euroopan kesä tarkoittaa THL:n mukaan käytännössä elokuun loppua. Myös Suomessa on THL:n mukaan mahdollisuus päästä tähän tavoitteeseen riippuen rokotteiden tuotanto- ja toimitusmääristä. Suomessa olisi THL:n mukaan terveydenhuollon rokotekapasiteettia jopa 500 000 rokotukseen viikossa, jos rokotteita olisi saatavilla.\nTHL painottaa ettei ole yksittäistä päivää jolloin epidemia loppuu vaan rokotusten myötä se hiipuu pikkuhiljaa. Vähitellen tapausmäärä laskee pysyvästi matalaksi.\nFinnair varautuu erilaisiin skenaarioihin ja on valmis vastaamaan ketterästi kysyntään, kun se palautuu. Yhtiö seuraakin tilanteen kehittymistä tarkasti.\nFinnair on myös pyrkinyt varmistamaan, että asiakkaat uskaltavat suunnitella ja tehdä lentovarauksia kesällä. Finnair tarjoaakin joustavuutta lippuehtoihin ja varauksia voi muuttaa ilman kustannuksia elokuun loppuun saakka. Lisäksi käytössä on uusi yhdensuuntainen hinnoittelu, joka on hyvä asiakkaille, koska suunnitelmat voivat muuttua. Terveysturvallisuustoimia Finnairilla jatketaan edelleen.\n“Lentoliikenteen elpyminen tuo Suomelle mahdollisuuksia ja ne pitää hyödyntää. Erityisen tärkeää on, että Suomi purkaisi rajoituksia muun Euroopan tahdissa. Yhtenäiset standardit matkustamisen sujuvoittamiseen ovat tärkeitä. Toivomme EU:n laajuista nopeaa toimintaa”, jatkoi Manner.\nSuomella on vetovoimaa myös kohdemaana ja Manner nosti esiin kiinalaisen I Remember -elokuvan. Kiinalaisen yli 100 miljoonaa nettiseuraajaa omaava pääosaa näyttelevä Angelababy eli Yang Ying lähtee elokuvassa matkalle Suomen Lappiin ja Finnairin sinivalkoiset värit saavat merkittävää näkyvyyttä.\n“Mahdollisuudet on syytä huomioida ja hyödyntää. Suomen tulee liikkua samassa rintamassa muiden Euroopan maiden kanssa”, painotti Manner.\nFinnair lisää lentoja vaiheittain ja yksittäisiä uusia lentoja kohteisiin on tarjolla jo maalis-huhtikuussa. Suurta muutosta ei kuitenkaan tapahdu viellä tuolloin vaikka onkin jo mahdollista lentää joihinkin aurinkolomakohteisiin. Niitä on luvassa pääsiäisen jälkeiseen aikaan.\n“Kaikkein kalleinta on palauttaa lentämistä, jos ei ole matkustajia”, avaa Manner lentoyhtiöiden problematiikkaa markkinaosuuksien ottamisesta operaatioiden palauttamisen hinnasta.\nKesäaikataulukaudelle 2021 tullut EU-alueen slottisääntöpoikkeus on Mannerin mukaan tervetullut ja tilanne vaikuttaa kohtuulliselta. Slottisäännöt sisältävä pieniä lentoasemia koskevia poikkeussääntöjä ja suuremmilla lentoasemilla Finnair arvioi vaikutuksia.\n“Tulevan kesäkauden suhteen ollaan luottavaisia. Tarkoitus on palauttaa verkostoa pandemian jälkeen. Tulemme huolehtimaan sloteista, jos se vain on mahdollista. Keskeisimmät slotit pystytään suojelemaan", sanoi Manner.\n“Tulevan kevään aikana on olennaista avata rajoja muun Euroopan tahdissa ja mahdollistaa tasainen pelikenttä suomalaiselle matkailutoimialalla ja sen noin 140 000 työntekijälle. Tämä on mahdollista tehdä terveysturvallisesti, kun rokotekattavuus lisääntyy. Rajoitusten hallittu purkaminen on mahdollista. Maskit tai testit tulevat kuitenkin olemaan osa matkustamisen arkea”, painotti Manner.\n"Kovasti odotetaan, että päästään aloittamaan liikenne merkittävämmissä määrin kesällä ja palauttamaan lomautettua henkilökuntaa töihin", päätti Manner. MH


First Edellinen 29 / 35\nMulla alkoi tulla tuhruvuotoa ja alavatsa tuntuu jännälle, lievää menkkajomotusta. Lisäksi infernaalinen kylmyys… noinkohan menee kesken tämäkin.\nViimeinenkin toivo meni siinä, tänään ollut ihan kirkasta veristä vuotoa ja hyytymiä, alaselkä tulessa. Kyllä tää nyt kesken meni. :'( Eilen alkoi myös korona, että olo on kyllä aivan karsea ihan kaikin puolin.. Toivottavasti kaikki nyt sujuisi hyvin, kun ei oikein mihinkään pääse tässä tilanteessa näytillekään pitkään aikaan.\nTsemppiä kovasti. Toivottavasti kaikki sujuisi nyt sitten hyvin.\nAlkuperäinen kirjoittaja iitu85: Näytä alkuperäinen viesti\nPidän peukkuja ja varpaita pystyssä että olisi vain jotain harmitonta.\nSurkea tilanne. Kyllä ne onneksi ottaa vastaan vaikka koronakin, jos tarve tulee. Jospa kaikki menis kuitenkin niin että pärjäilet kotona. Voimia kovasti tilanteeseen!\nMulla vuoto on loppunut ja ollaan päästy jo taas petipuuhiinkin mikä on mukavaa. Tässä nyt kovasti kamppailen sen asian kanssa, että pitäisikö olla varovaisia ennen niitä menkkoja, vai annetaanko vaan mennä ja jos raskaaksi napsahtaisikin samantien niin so what. Toisaalta pelottava ajatus että sekin sitten menisi kesken. Varsinkin jos luvassa sama kyyti kun nyt tämän kanssa. Ristiriitaiset ajatukset kun ilmeisesti osa lääkäreistä suosittelee sitä taukoa imukaavinnan jälkeen ja osa ei.\nLohtu on laiha, mutta varhaisilla viikoilla on hyvät mahdollisuudet, että fyysisesti menee ilman komplikaatioita. Jaksamista. Ei se henkinen puoli helppo ole.\nKiitokset lohduttavista sanoista!\nMennyt yllättävän vähillä fyysisillä kivuilla tähän asti. Huomaa kyllä, mistä kyse mut pärjännyt kyllä. Ehkä tää korona vienyt oman huomionsa, ei ole oikein erottanut mikä kipu mistäkin ja kuume pakottanut nukkumaan paljon. Vähän jännittää huomenna soittaa polille ja perua kontrolliaikaa. Tai en tiedä ottaisivatko kuitenkin tarkistamaan myöhemmin, onhan kaikki ok. Mut koronan takia aivan pakko ainakin huomiselta perua, eikä muutenkaan varmasti olisi huomisessa järkeä.\nKovasti koitan suunnata ajatuksia enemmän tulevaan. Pitääkö sitä siis odotella yhdet menkat, vai riittääkö että vuoto loppuu ja raskaustesti näyttää negaa, että voi yrittää uudelleen..?\nTuo yhden kierron odotus tapaa herättää keskustelua. Jotkut lääkärit suosittelevat (mm. omani), toiset ovat todenneet taukokierron olevan vanhentunutta ohjeistusta. Sitten on tieteellistä tutkimusta, jonka mukaan 3 ensimmäisellä keskenmenoa seuraavilla kierrolla on paremmat mahdollisuudet tulla uudelleen raskaaksi.\nOma kantani on ollut, että kroppa tietää kyllä tuleeko raskaaksi vai ei, eikä sitä erikseen tarvitse ehkäistä. Sen sijaan hormonaalista tukea ym. lääkityksiä en ole eka kierrolla keskenmenojen jälkeen käyttänyt. Ja tietysti kaavinnan/kohtutulehduksen tms. isomman jälkeen pohtisin kantaani uudelleen, mutta näitä en ole toistaiseksi kohdannut.\nJokainen joutuu vähän omista lähtökohdistaan miettimään. Eihän se ole pelkkä kroppa vaan myös pää, joka saattaa tarvita sen tauon. Tsemppiä pohdintoihin.\nEhkä jos tosiaan ei mitään tulehduksia tms. tule niin ei ainakaan erikseen lähdetä ehkäisemäänkään. Mies oli samoilla linjoilla, kun asiaa vähän pohdittiin. Ensi viikolla meen polille kontrolliin, tulee varmasti otettua sielläkin puheeksi sitten.\nJos kirjoittaisin vähän omaa napaa: täällä ollaan taas hetken aikaa raskaana. Tai tällaisen tein tänään\nEn oikein osaa iloita. Taitaa olla viides plussa sitten yrityksen aloituksen. Luget käytössä, joten vuoto ei ala itsestään. Helmikuun toisella viikolla voisi olla varhaisultra niin näkee, onko siellä enää mitään elämää. Siihen asti limbo.\nReactions: Alinna86, Vehkis, senya ja 5 muuta\nTäällä eilen plussattu haamulla, ja tänään vahvemmalla viivalla. Takana vaan 1 km marraskuulla rv 10, mutta vaikeeta on innostua, vaikka iloinen kahdesta viivasta onkin.\nToivotaan nyt parempaa lopputulosta kummallekin\nReactions: Vehkis, Minie, Spekulaattori82 ja 2 muuta\nItsekin odottelen testin tekoa. Nyt dpo9.\nMilloin teillä olisi La?\nEnpä ole laskenut. Ollut vähän suojelumekanismi, ettei liikaa ala suunnitella tulevaa. Viime kerralla taisin kyllä laskea, kun menkat oli viikon myöhässä. Nyt voisi odotella varhaisultraan (vaikka vähän itsensä pettämistä, kun ei ole liian vaikea laskea tammikuusta 9 kuukautta eteenpäin. ). Nyt on dpo12 ja huomenna testaan uudelleen niin näkee edes viivojen vahvistumista. Sekään ei toki mitään takaa, mutta jos ei hcg nouse niin uskaltaisi lopettaa luget.\nTsemppiä piinailuun! Toivotaan plussaa sinnekin\nHeh. Minä taas laskeskelen jo heti kun menkat alkaa että mikä olisi la. Ja oviksen tultua tarkastan LA:n oviksen mukaan ja katselen ketkä lähtisi kanssani palstalta saman kuun odottajiin nyt oviksen mukaan LA on niin Kuun alussa että saa nähdä "tulisiko" kukaan ennen minua samalle kuulle muutaman päivän voi vielä mehustella ajatuksella\nTsemppiä kovasti ja toivotaan, että tällä kertaa menee kaikki hyvin.\nMulla on sama suojelumekanismi, en katso laskettuapäivää, kun ne jotenkin piirtyy mieleen ja on vaikeita hetkiä sitten kun se ajankohta lähestyy. Tällä kertaa lääkkeitä neuvolasta soittaessa neuvolantäti kertoi sen päivän. Meinasin vastata, että kiitti vaan\nTäällä myös luget käytössä. Tuleeko sulle mitään sivuvaikutuksia? Mulla taitaa nyt olla emättimen ärsytystä, kun tuhruilee vähän. Lisäksi en tiedä mikä oire on luge ja mikä raskaus.\nOnko kellään muuten testattu AMH-arvoa?\nMulla on se matala ja se kai vaikuttaa toistuviin keskenmenoihin. Silloin 10v sitten ei ollut mitään puhetta sen testaamisesta, mutta nyt se kesällä mitattiin kun pohdin itsellistä äitiyttä.\nKiitos tsempeistä! Ja jep, sitä LA tietoa on vähän vaikea välttää ja sitten voi vaan ihmetellä, miksi sen välttelystä on tullut itselle juttu. Toivotaan, että tuosta neuvolan lipsauttamasta tulee sinulle kuitenkin vaan ihana päivä. ♡\nLuget ei minulla aiheuta oikeastaan mitään oireita. Tai... Tämä on toinen kierto, kun ne on käytössä ja molemmilla olen ollut raskaana. Että en minäkään ehkä osaa erottaa oireita. Mitään ärsytystä ei ole kyllä aiheuttanut ja kaikenlainen vuoto pysyi ainakin edellisellä kerralla täysin pois kunnes lopetin ne. Mutta olen kuullut tapauksista, joissa on (harmitonta) tiputtelua lugejen kanssa. Tsemppiä!\nDpo11 ja plussattu haamulainen LA olisi oviksesta laskettuna 3 tai 4.10. . Myöhäinen keskenmeno rv15+3(muistaakseni). Tapahtui 28.9.21. Nyt herääkin paljon kysymyksiä, pitääkö mennä yksityiselle pyytämään kaikenlaisia pöpö näytteiden ottoja. Kun kalvojen puhkeamiselle ei löytynyt syytä silloin, oma mielikuvitus ja google on laukannut kaikenmoisia pöpöjä jotka voi syödä ne kalvot puhki. Kuten stfeptokokki b, joka minulta löytyi ja jota ennen ei ole minulla ollut muuden lapsien odotuksessa, ja jota ei hoideta kunnallisella kun sitä kantaa 40% naisista. Vai antaako kaiken edetä omalla painollaan. Voi hitsi\nReactions: Vehkis, Mansikka_maanantai, Spekulaattori82 ja 2 muuta\nJos englanninkielistä tekstiä jaksaa lukea, niin oheisen jutun kirjoittaja oli hyvin tavoittanut sitä tunneskaalaa, mitä itsekin on käynyt läpi. Siellä oli ihan mielenkiintoista asiaa toistuvien km:jen tutkimuksestakin.\nHiljattainhan brittien terveysviranomainen antoi suosituksen, että progesteronituki määrättäisiin matalalla kynnyksellä toistuvista km:sta kärsiville. Etenkin niillä joilla on km:jen lisäksi tiputtelutaipumusta, progesteronilisä on tuottanut mitattavia tuloksia. Kun itselläkin on ne luget käytössä, niin toivoisi että kuuluisi siihen onnekkaaseen joukkoon, jolle on apua.\nOn vaikea pohdinta sinulla @Keksi82. Vaikkei kalvojen ennenaikainen puhkeaminen olisikaan toistuva ilmiö, niin jos bakteeriasia vaivaa, kannattaa sitä varmaan käydä selvittelemässä. Ihan oman mielenrauhan vuoksi.\n@iitu85, onko tuhruttelu pysynyt aisoissa?\nKiitos kysymästä, tuhru on pientä / ei ole ollenkaan. Alan päätyä siihen tulokseen, että lugen takia on paikat ärtyneet tiputtelemaan. En tiedä voiko niin käydä, mutta siltä tuntuu.\nMä olen neljässä raskaudessa vuotanut ihan hirvittävästi rv6-14. Paljon enemmän kuin edes kuukautisten monsuunipäivänä. Näistä neljännestä syntyi mun poika, eli vuotoa silloin myös. Viidennessä raskaudessa en vuotanut, mutta meni kesken silti. Yhdessä kaavinnassa todettiin kohdun väliseinää, en tiedä voiko sellainen olla syynä vuotoon josko se väliseinä asettui sitten loppuun menneessä raskaudessa\nTiistaina mulla on neuvola ja ultra. Neuvolantäti varoitteli vanhasta ultralaitteesta, ettei saa säikähtää vaikkei mitään näy. En tiedä kuinka ison paniikkikohtauksen saan jollei näy. Perjantaina sitten naistenpolille ultraan.\n-iitu 7+1 (G6P1)\nTaas hävisi kaikki oireet eikä masukaan enää pömpötä. Tää on niin ahdistavaa kun ei tiedä mikä on tilanne. Näin vielä yöllä unta tuulimunasta, niin aamusta asti ollut asian suhteen epävarma olo.\nTäsmälleen samat tunnelmat täällä. Viimeksi minulla aamuheräilyt ja ajoittaiset vatsan turpoamiset jatkuivat vielä sittenkin kun keskenmeno käynnistyi. Rintojen arkuus ja pieni etominen sen sijaan jotenkin hiipuivat jossain vaiheessa. Nyt sitten ollaan vasta tänään päivässä, kun kuukautisten olisi pitänyt alkaa (dpo16) ja tuntuu, ettei rinnat ole tarpeeksi hellät eikä etomista taas ole pariin päivään ollut. Kyllähän sitä miettii, että joko se meni vai voiko vielä tällä hetkellä luottaa tummuviin testeihin.\nSinulla on vielä tovi ultraan, mutta se on kuitenkin kulman takana. Jaksamista! Pidän sormia ristissä, että kaikki olisi teillä hyvin.\nTänään kolme viikkoa kaavinnasta ja testiin piirtyy enää aikalailla viivanpaikka. Viime tiistaina oli vielä selkeä viiva vaikkakin haalea. Mutta jospa tämä nyt olisi tällä taputeltu. Oon vähän pohtinut että oiskohan mulla voinut olla loppuviikosta ovulaatio jo. Perjantaina oli sellainen nopea vihlaisu vasemmalla alavatsalla ja peitonheiluttelut kovasti mielessä. Niitä kyllä sitten heiluteltiinkin.. Nyt on rinnat aika arat ja lämmöt hiukan koholla niin mietityttää että oisko se voinut kuitenkin olla, vaikka oon ajatellut että tuskin vielä kun hcg selkeästi ollut vielä koholla viime viikolla. Noh, katsotaan parin viikon päästä joko ne menkat alkaisi.\nOli kyllä nämäkin menkat niin olemattomat ettei varmaan ollut edes mahdollista tulla raskaaksi. Km jälkeen on ollut kolmet menkat jotka sellaisia että nenää niistäessäkin tulee enempi verta.... No näissä pikkusen enempi kuin edellisissä mutta silti aika olemattomat. Kai se vaan kestää palautua eikä auta kun odottaa mutta surkeaa että km jälkeen tässä kestää kauemmin kuin 15v kierukan ja menkattomuuden jälkeen limakalvolla palautua... Voipi olla vauva tämän vuoden puolella enää turha haave, mahdollista ehkä mutta ei kannata edes toivoa jos vähän säästäisi pettymyksiltä itseään edes....\nKävin neuvolassa ja eihän ne sillä aataminaikaisella laitteella löytäneet edes mun kohtua varmuudella. Eikä siis myöskään asukasta. Eli ei osaa sanoa tilanteeseeni juuta tai jaata. Pitäis olla 7+4. Perjantaina on sit naistenpolin aika.\nAivan paska tilanne taas\nReactions: Spekulaattori82, Mimmimami ja Samppa40


3 kuppia kahvia Euroopassa – eli Euroopan parhaat kahvilat – Sateenmuruja\nAloitetaan kolmanneksi sijoittuneesta, “highly-commended” maininnan saaneesta Amsterdamin Boccasta – ihan vain siitä syystä, että tämä on kolmesta ehdokkaasta oma suosikkini (pahoittelen heti alkuun lipsahtaneesta subjektiivisesta lapsuksesta!).\nKuva Bocca-kahvilan takatilan paahtimosta.\nBocca Coffeesta saa esimerkiksi vegaania kookossuklaapatukkaa.\nBocca Coffee Roasters sijaitsee Amsterdamissa Kerkstraatilla, lähellä Leidsestraatin kauppoja ja ratikkalinjoja sekä Bloemenmarktin kelluvia kukkakojuja. Lähistöllä sijaitsee myös paljon gallerioita ja pikkuutiikkeja, vintage-kauppoja ja ja eismerkiksi valokuvataiteenmuseo FOAMia. Kerkstraatilta taas löytyy Boccan lisäksi muun muassa seksikauppa ja ihania, historiallisia amsterdamilaistaloja. Eli olemme tyypillisillä Amsterdamin keskustan alueilla! Boccassa ei tarjoilla täytettyjä croissantteja tai täydellisiä aamiaisia, vaan pääpaino on kahvissa. Kahvin oheen toki saa pientä makeaa purtavaa, jotka ovat aina osoittautuneet herkullisiksi. Myös Boccan mehut ovat ihanan raikkaita, ja tunnelma kahvilassa on rennon rauhallinen: ihmiset lueskelevat, nautiskelevat erikoiskahveja asiantuntevin ilmein tai työskentelevät läppäreillään.\nJos asuisin Amsterdamissa, asuisin varmastikin tässä kahvilassa, tai vähintään sen naapurissa (no mutta en siinä seksikaupassa sentään!).\nBathissa vallitsee mukavan englantilaiskylän tuntu.\nColonna & Small’sin lähellä sijaitseva Royal Crescent teki vaikutuksen Jane Austeniin.\nJa seuraavaksi voittajaan, ja ehdolla olleista kolmesta kahvilasta omalla listallani toiseksi sijoittuneeseen bathilaiskahvilaan.\nColonna & Small’s on siis vuonna 2016 parhaaksi yksityisomisteiseksi kahvilaksi valittu kahvila kauniissa englantilaiskaupungissa Bathissa. Pienen oppaani Bathin kahviloihin voi lukea tästä linkistä – mukana myös Colonna & Small’s, jonka julistin jo tuolloin blogissani jos nyt en koko Euroopan, niin Bathin parhaaksi kahvilaksi. Chapel Row’lla sijaitseva Colonna & Small’s tarjoaa mukavan lepohetken Bathin historiallisia nähtävyyksiä tutkiessa: Lähellä sijaitsevat esimerkiksi Jane Austenin kotimuseo, Bathin kuulu arkkitehtoninen nähtävyys The Royal Crescent sekä tietysti Bathin päänähtävyys, roomalaiset kylvyt. Colonna & Small’sissa oli mukava valita kahvia seinältä löytyvän informatiivisen opastaulun avulla. Tunnelma vaaleassa, kapeassa ja pitkähkössä kahvilatilassa on elegantin rento, kuten Bathissa yleensäkin!\nJos nyt vierailisin Bathissa, aloittaisin aamuni Colonna & Small’sista!\n3fe:n kahvit tarjoillaan kauniilta puualustoilta.\n3fe on erittäin suosittu kahvila Dublinissa, joskus niinkin suosittu, ettei sisälle edes mahdu istumaan.\n3fe oli kahviraadin valinnan mukaan eurooppalaisista kahviloista toiseksi paras, eli “runner-up”. 3fe sijaitsee Dublinin eteläosassa, Grand Canal Street Lowerilla, suht lähellä kuulua Yrjöjen aikaista aluetta, Merrion Squarea, sekä aivan Dublinin modernin satama-alueen, Doclandsin, kupeessa. 3fe:n paahtimo ja kahvila aloitti Dublinin kahvilavallankumouksen joitakin vuosia sitten, ja nyt 3fe:n punaisen logon somistamia kahvipussukoita löytyy lähes jokaisen itseään kunnioittavan, kolmannen aallon irlantilaiskahvilan hyllystä – näin jopa rajan toisella puolella Pohjois-Irlannin Established Coffeessa Belfastissa (voit kurkata lisää tästä linkistä). Itselleni Dublinissa asuessa 3fe jäi hieman kaukaiseksi sekä metaforisesti että kirjaimellisesti: kahvila sijaitsi vähän syrjässä omilta kulkureiteiltäni, ja koskaan kahvilaan poiketessa ei voinut olla varma, mahtuisiko sinne sisälle istumaan. Mutta kahvi ei 3fe:ssä pettänyt koskaan, ja vähän jäi harmittamaan, etten koskaan maistanut heidän suolaisia, Instagramissakin suosittuja herkkujaan.\nEli jos asuisin vielä Dublinissa, korjaisin tämän erheen hetimiten!\nEuropean Coffee Symposiumin mukaan:\nKahvia kiitos! Kuva Lontoon Monmouth Coffeen kahvijonosta.\nLisää kahvivinkkejä löytyy esimerkiksi seuraavista linkeistä:\nReply\tStacy Siivonen April 2, 2017 at 5:28 PM\nKiva, että on muultakin kannalta arvioitu, kuin pelkän kahvin laadun. Jännää, että teenjuojamaan kahvila on paras. Minä en juo kahvia laisinkana. Minä join lapsena kahvia ja minun isoisäni kiusasi minua sanomalla, että kahviin jää koukkuun ja että kahvi vielä värjää hiukseni mustiksi. Minä täräytin, että kahvin juonti loppuu nyt siihen ja lopetin kanssa. En ole koskaan juonut kahvia sen jälkeen.\nLapsena kehitettyä inhoa on vaikea voittaa. Sen sijaan minä juon teetä.\nReply\tsateenmuru April 3, 2017 at 5:41 AM\nKiitos kommentista, Stacy! Niinpä, kyllä hyvistä kahviloista löytyy yleensä myös hyvät teet. Kulutan molempia, mutta jos on laadukas kahvila niin silloin en kyllä teetä tilaa, vähän epämääräisemmissä kahviloissa saatan valita mieluummin sen teen. Minulle on lapsuudessa toitotettu tuota samaa, että kahvi värjää hiukset mustiksi.\nReply\tTeija / Lähdetään Taas April 2, 2017 at 5:30 PM\nMinä en ole ollenkaan kahvilaihmisiä, koska en juo kahvia. Usein minulla blogissa löytyykin hyviä viini- tai cocktailbaareja tai ravintoloita. Ruoka ja laadukkaat alkoholijuomat kyllä kelpaa 🙂\nReply\tsateenmuru April 3, 2017 at 5:43 AM\nKiitos kommentista, Teija! Hehe, joo, no, minulla ei yleensä pysy kamera matkassa mukana, jos cocktaileja tuodaan eteen, niin sillä ei varmaan tulevaisuudessakaan tästä blogista hirveästi baarisuosituksia löydy! ; ) Mutta mielelläni käyn kurkkimassa toisten löytöjä.\nReply\tTerhi / Muru Mou April 2, 2017 at 5:44 PM\nIhanaa, kahvilapostaus! <3 Mulla on suunnitelmissa (tai ainakin haaveissa…) käydä tänä vuonna sekä Dublinissa että Amsterdamissa, joten pitää pistää kahviloiden nimet mieleen! Luin myös nuo sinun muut kahvilapostaukset, ja Temple Barin ja Lontoon vinkit menee kirjanmerkkeihin myös. Kiitos vinkeistä! 🙂\nReply\tsateenmuru April 3, 2017 at 5:46 AM\nKiitos kommentista, Terhi! Kiva kuulla, että pidit. 🙂 Dublinissa (Lontoosta puhumattakaan…) on paljon kivoja kahviloita, ja jos päädyt sinne matkoillasi, niin ehdoton suositukseni menee Brother Hubbardin (Pohjois-Dublinissa) ja Sister Sadien (samat omistajat, mutta sijaitsee Etelä-Dublinissa) viikonloppubrunssit. ^_^\nReply\tAnna | Muuttolintu.com April 3, 2017 at 12:45 AM\nKuulostaa hyviltä! Melbournehan on kuuluista kahvistaan, siun pitäisi tulla tänne kirjoittamaan tuommoinen kahvipostaus! Täälläkin monista kahviloista ei saa muuta kuin sitä kahvia, ja ne kuuluisimmat on aina täynnä. Sitten kun vielä oppisi joskus lisää kahvista, että osaisi tilata sitä niin kuin kunnon kahvisnobi, eikä pyytää aina vaan sitä lattea 🙂\nReply\tsateenmuru April 3, 2017 at 5:51 AM\nKiitos kommentista, Anna! Olet aivan oikeassa, ehdottomasti pitäisi päästä Melbourneen kahvittelemaan ja kirjoittelemaan! 😀 Sieltähän (Australiasta ja Uudesta-Seelannista) tämä kolmannen aallon kahvihifistely on lähtöisin – ja jos totta puhutaan, niin kahvihan se syy oikeasti on miksi Australiaan haluaisin (ei ne koalat tai rannat..!). Kysy vain rohkeasti baristoilta, mitä kannattaa kokeilla: minäkin aina kyselen, ja he tuntuvat olevan kovin mielissään päästessään antamaan vinkkejä ja suosituksia! ^_^\nReply\tsari / matkallalahelletaikauas April 3, 2017 at 5:12 PM\nKivasti löytynyt kahvilat eri maista. Kahvi maistuu mutta myös se, mitä on kahvin kanssa. Paras kahvi tähän mennessä on saatu Italiassa Rapallossa. Mutta enpä muista kahvilan nimeä. Toisaalta minua kiinnostaa myös parhaat viinit ja coktail baarit.\nReply\tsateenmuru April 4, 2017 at 4:59 AM\nKiitos kommentista, Sari! Italiassa ei tarvitse edes muistaa kahviloiden nimiä, kun siellä kaikista kahviloista saa niin herkullisia tuotteita. ^_^\nReply\tJaakko / lomalla viimeinkin April 3, 2017 at 6:28 PM\nHyvä idea tuoda esille eri maiden kahviloita 😀👌🏻 Itse on kahvia juo, mutta varsinkin reissussa on kahviloissa mukava istua ja fiilistellä 😀\nReply\tsateenmuru April 4, 2017 at 5:00 AM\nKiitos kommentista, Jaakko! Niinpä, ei minustakaan kahvilat ole vain kahvia juoville ihmisille, onhan niissä kiva istua ihan muuten vain!\nReply\tMiika / Scenic Road Hunters April 4, 2017 at 12:15 PM\nEn ole mikään kahviexpertti mutta kahvia juon mielelläni. Ulkomailla saa hotelleissa pääasiassa kamalaa kahvia mutta toki hyvää kahvia saa kunnon kahviloista. Näitä erikoisempia en tosin kovin usein tilaa kun niistäkin tahtoo maha ottaa nokkiinsa.\nTuo Dublinin kahvila pitää pistää mieleen kun sinne päin muutenkin reissua suunnittelen. Pitää kysäistä myös yhden tutun paikallisen mielipidettä ja vinkkejä.\nReply\tsateenmuru April 4, 2017 at 3:43 PM\nKiitos kommentista, Miika! Minulle on ulkomailla hotelleissa tullut vastaan onneksi pääasiassa vain hyvää kahvia – ehkä johtuu siitä, että pidän vahvasta kahvin mausta. Dublinissa on muutamia hyviä kahviloita, tämän lisäksi esim. Love Supreme, Brother Hubbard ja Vice – mutta varmasti paikalliset osaavat vinkata lisääkin!\nReply\tNe Tammelat April 4, 2017 at 3:02 PM\nJäin kahviin koukkuun ja tukkakin tummeni. Ehkä siinä on perää! Kahvi on kyllä niin hyvää, ettei yhtään haittaa.\nPitää laittaa nuo paikat muistiin, jos vaikka osutaan nurkille.\nReply\tsateenmuru April 4, 2017 at 3:44 PM\nKiitos kommentista! Juu, joisin minäkin kahvia, vaikka hiukset tummenisivatkin. ^_^\nReply\tJohanna Hulda / Vida de Estrada April 5, 2017 at 6:00 PM\nNyt alkoi pikkuisen kahvihammasta kolottaa, mutta kello on aivan liikaa kahvin juomiseen. Hyvällä kahvilla on kyllä tärkeä osa siinä, että päivä lähtee rullaamaan. En ole mikään kahviloissa istuskelija, joten olen ihastunut portugalilaiseen kahvilakulttuuriin – pikkuruinen kuppi herkullista espressoa (mieluiten maitovaahdolla) kurkkuun, tutuille moikat ja ulos, tai vaikka kotiin istuskelemaan. 😀 Näitä mantereen parhaimpia kahveja olisi silti kiinnostavaa maistella!\nReply\tsateenmuru April 6, 2017 at 7:08 AM\nNiinpä, hyvä kahvi antaa potkua päivään! Kiva olisi päästä tarkastelemaan portugalilaista kahvilakulttuuria. ^_^\nReply\tJanni / Lentopelko April 5, 2017 at 7:34 PM\nKahvien päälle en kyllä ymmärrä mitään, itselläni kahviloissa on tärkeintä ehkä kaunis sisustus ja tunnelma! Ja tietty hyvät pullat on aina plussaa.. 😀\nReply\tsateenmuru April 6, 2017 at 7:09 AM\nNiinpä, hyvillä pullillakin voi kahvila päästä jo pitkälle! 😀\nReply\tHeidi/Himomatkaajan Turinoita April 6, 2017 at 6:31 PM\nEn juo kahvia ollenkaan, en pysty syömään edes kahvipapu-nameja, koska kahvi ei vaan maistu hyvältä. Mutta, mutta tuore kahvi tuoksuu äärimmäisen hyvältä! Eikä minua haittaa ollenkaan istuskella kahviloissa, varsinkaan jos se/ne ovat Bathissa!!! <3\nReply\tsateenmuru April 8, 2017 at 9:28 AM\nHaha, niinpä, mikäs siinä kahviloissa istuskellessa – etenkin Bathissa! 😀\nReply\tAnna | Tämä matka April 7, 2017 at 4:34 AM\nItse en varsinaisesti kahvilla hifistele, muta tunnistan kyllä hyvän kahvikoneen. Kunnon Cortado con leche, jossa höyryllä vaahdotettua maitoa on oikeassa suhteessa kahvin kanssa, piristää kummasti.\nReply\tsateenmuru April 8, 2017 at 9:29 AM\nAh, cortado, cortado, autenttisessa ympäristössä siemailtuna: mikäs sen parempi päivän piriste!\nReply\tArna Grym April 7, 2017 at 4:59 AM\nMä pistäydyn matkoilla erittäin harvoin kahviloihin, koska juon kahvia normaalisti vain aamuisin, mutta jos johonkin näistä kolmesta kohteesta päätyisin, ehkä olisi ihan pakko käydä kahvilla :). Mistä tulikin mieleeni, että en ole käynyt missään näistä kaupungeista. Asia pitänee korjata.\nReply\tsateenmuru April 8, 2017 at 9:31 AM\nHaha, juu, minullakin roikkui Amsterdam pitkään käymättömien kaupunkien listalla – ja kun sinne ensikertaa viime joulukuussa menin, en olisi halunnut lähteä pois! Hyviä kahvihetkiä, jos joskus näistä johonkin päädyt istuskelemaan – tai vaikka aamukaffelle. ^_^\nReply\tTiia/ReiseReise April 7, 2017 at 8:51 PM\nMä en juo kahvia, mutta kahviloista kyllä tykkään. Myös kahvin tuoksu on ihana. Dubliniin haluaisin joskus uudestaan ja tuo moderni satama-alue oli tosi kiva, ehkä poikkean joskus tuolla kahvilassa. 🙂\nReply\tsateenmuru April 8, 2017 at 9:33 AM\nKiva kuulla tuo loppukaneetti, “mutta kahviloista kyllä tykkään”, vaikket kahvia juokaan. Minustakin kahvilat ovat jopa ennemmin ihan muuta kuin sitä kahvia varten. Vaikka tietysti en pane pahakseni, jos ihastuttavan tunnelman lisäksi löytyy myös sielua sykähdyttävää kahvia! ^_^ Dublinista lötyy paljon kivoja kahviloita – itsekin tekisi mieli mennä taas Dubliniin vain nähdäkseni nuo muutamat uudet paikat, joita sinne on nyt avattu!\nReply\tMaria / Tinyrek April 8, 2017 at 7:17 AM\nAmsterdamin Bocca meneepi to do listalle 🙂 Pitäisi varmaan itsekkin joskus maistaa teetä kahviloissa kun tulee aina valittua se perus tylsä lattekahvi haha\nReply\tsateenmuru April 8, 2017 at 9:35 AM\nKiva kuulla, että suositus osui Boccan kohdalta! 🙂 Jos joskus tilaan hyvässä kahvilassa teetä, niin silloin minulla on migreenikohtaus päällä! Mutta vakavasti, hyvissä kahviloissa on yleensä myös hyviä erilaisia teevaihtoehtoja – tykkään kotona lipitellä paljon teetä.\nReply\tMiraorvokki/Pöndekengissä April 8, 2017 at 5:47 PM\nAika kiva listaus! 🙂 Tällaisia tarvitsee aina matkoilla! Harmi että näihin ei ole nyt tulossa reissua mutta pistetään korvan taakse nämä, ehdottomasti!\nReply\tsateenmuru April 10, 2017 at 8:09 AM\nKiitos kommentista Miraorvokki! Toivottavasti joskus tulevaisuudessa juolahtaa mieleen, että ai niin, täällä Amsterdamissahan oli kiva kahvila! 🙂\nReply\tKohteena maailma / Rami April 8, 2017 at 7:02 PM\nItse en oikeastaan kahviloissa käy lainkaan, vaan saman ajan vietän pubeissa & baareissa. Mutta täytyy kyllä tuo Dublinin paikka käydä katsastamassa, siitä olen lukenut jostain aikaisemminkin. Eipä silti, upeita paikkoja nämä kaikki, mutta kun kahvia en juo, niin en siksi kahviloissa käy. Teenjuonti kahviloissa ei oikein nappaa, joten siksi korkeintaan joskus pienelle välipalalle kahviloihin.\nMutta mitä itse juttuun tulee, niin uskon tämän olevan monelle todella hyvä! Tämäntyyppiset postaukset on mieleeni, kun näistä saa todella hyviä vinkkejä kohteisiin. Voisin käydä mielenkiinnosta tsekkaamassa näistä jokaisen. Ja ei ihme, että tuo Royal Crescent on tehnyt moneen vaikutuksen – upean näköinen rakennus.\nReply\tsateenmuru April 10, 2017 at 8:11 AM\nKiitos kommentista, Rami! Haha, jos itse notkuisin puheissa ja baareissa kahviloiden sijaan niin aamusta iltaanhan sitä saisi lipitellä, eikä työnteosta tulisi mitään! Juu, Royal Crescent on aika upea näky kukkulallaan.\nReply\tLotta | Watia.fi April 9, 2017 at 11:20 AM\nKahvilakulttuuri Euroopassa on kyllä ihan räjähtänyt käsiin. Melkoisia hifistelypaikkojakin tulee kuin sieniä sateella! Kahvin ystävä en ole, joten mulle tärkeetä on, että näistä kahviloista saa myös hyvää teetä – siis jotain muuta kuin pussi-Liptonia. Sekä jotain ihanaa makeaa. 🙂\nReply\tsateenmuru April 10, 2017 at 8:14 AM\nKiitos kommentista, Lotta! Tosiaan, elämme nyt kahvilakulttuurien uutta nousuaikaa: HURRAA! Ja onneksi tuo teetarjontakin on nykyään tasoltaan kohonnut, näistä kaupungeista löytyisi varmaan myös kivoja teehuoneita, etenkin Bathista voisin kuvitella – Jane Austenin tunnelmissa! 🙂\nReply\tPaula - Viinilaakson viemää April 9, 2017 at 3:27 PM\nOlen kyllä melkoinen kahvi-hifistelijä, eli on mukava lukea aiheeseen liittyviä juttuja. Jotenkin tuntuu, että Euroopassa tuo kahvilakulttuuri on kyllä niin omassa luokassaan, vaikka kyllä täältä USA:n suurkaupungeistakin nykyään löytyy upeita kahviloita. Mieluiten kierrän kuitenkin kaukaa sellaiset ketjut kuin Starbuck ja Peet´s ym. Hyviä kahvihetkiä sinne!\nReply\tsateenmuru April 10, 2017 at 8:18 AM\nKiitos kommentista, Paula! Tosiaan, Euroopan suurkaupungeista etenkin löytyy niin hienoja kahvipaikkoja nykyään – itse olen aivan hulluna Sohoon ja sen ympäristöön Lontoossa. Mutta olisi kyllä hienoa päästä tutkimaan myös USA:n kahvilakulttuuria, vaikka tosiaan itsellänikin on sellainen kuva, että siellä isot ketjut jyrää. Mutta Starbuckshan oli tämän uuden “lattelipittelyn” alullepanija joskus 90-luvulla, ennen kuin siitä tuli jätti, eli Seattlessa voisin Starbucksissa piipahtaakin. ; ) Kiitos samoin, hyviä kahvitaukohetkiä myös sinne suureen maailmaan!\nReply\tAriela/Andalusian auringossa-ruokamatkablogi April 9, 2017 at 4:19 PM\nAh – Borough Market… <3\nBathiin pitäisi kyllä päästä myös – upean näköinen paikka!\nReply\tsateenmuru April 10, 2017 at 8:19 AM\nNiinpä, Lontoo ja ruokatorit! 🙂 Nams.


Bar Ihku - Aina kaupungin keskeisimmällä paikalla!\nKARAOKE BAR & NIGHT CLUB\nIhku ja Lippu.fi yhteistyöhön\nTapahtumaliput Ihkun keikoille saa jatkossa Lippu.fi palvelun kautta\nHaluamme näin palvella asiakkaitamme entistä paremmin ja tämän yhteistyön myötä asiakkailla on jatkossa mahdollisuus ostaa useampien tapahtumien ennakkolippuja Ihkun keikoille. Ennakkomyyntiin tulee kaikki pääsymaksulliset tapahtumat kaikissa toimipaikoissa.\nOstamalla liput ennakkoon Lippu.fi kautta, varmistat pääsysi keikoille sekä ennakkolipulla pääset jonon ohi. Pääosa lipuista sisältää myös eteispalvelumaksun ja tämä on aina merkitty lippuun.\nLippu.fi – Suomen suurin lipunvälityspalvelu\nLippu.fi aloitti toimintansa Tampereella vuonna 1996 ja on osa Euroopan suurinta lipunmyyntiyhtiötä. Saksalainen CTS Eventim AG & Co. KGaA -pörssiyhtiö Eventim toimii yli 20 maassa ja välittää vuosittain yli 140 miljoonaa lippua yli 180 000 tapahtumaan.\nLippuja on tarjolla Suomen suurimmassa tapahtumalippuja myyvässä verkkokaupassa sekä laajassa myyntiverkostossa, yli 100 myyntipisteessä ja R-kioskeissa kautta maan. Lippujen myyntipalvelu ja ostamisen neuvonta palvelee numerossa 0600 900 900 maanantaista lauantaihin klo 9-21 ja sunnuntaisin klo 10–18 (poikkeukset mahdollisia esimerkiksi pyhinä). Lisäksi asiakaspalvelu auttaa tarvittaessa kuluttajia puhelimitse, sähköpostitse ja lippu.fi Chatin kautta.\nIhkuXNaughtyBRGR goes JKL\nTekijät Ihkun takana – Osa 3\nTekijät Ihkun takana - Osa 2\nBar Ihku on osa Tunturiviihde Oy:tä, johon kuuluu Ihkujen lisäksi Pub Old Mates ja Frendi Levillä. Pääosassa ovat yökerhot ja karaokebaarit.\nPub OLD MATES Levi\nKlubi & Catering FRENDI Levi\n© Copyright 2020. Bar Ihku


Koltta karppaa.: Tappajainsuliini ???\nBritish Medical Counsilin UK General Practice Research Database, 2000–2010. Tutkimus käsitti 84 622 kakkostyypin diabeetikkoa, jotka olivat perusterveydenhuollon piirissä. Näille hoidoille altistuttiin yli 105 123 hoitojaksoa, joten aineisto oli valtavan suuri. Tutkimus tehtiin siksi, että tyypin 2 diabeteksen nykyinen hoitomalli on yhä useammin insuliinin käyttö pistoksina, koska diabeetikon veren sokeri ei pysy hallinnassa virallisia ravitsemussuosituksia noudattamalla.\nDiabeetikolle neuvotaan syömään runsaasti hiilihydraattia ja käyttämään insuliinia, mutta välttämään rasvaa. Tarvitaan siis lisää insuliinia pitämään verensokeri siedettävällä tasolla.\nLöydöt olivat minusta järkyttäviä. Insuliini nostaa LDL kolesterolia ja laskee HDL kolesterolia. Insuliini myös nopeuttaa veren hyytymistä, mikä osaltaan lisää aivohalvauksen riskiä. Korkeat insuliinimäärät myös stimuloivat keskushermostoa, lisäten sydänkohtauksen ja aivohalvauksen riskiä entisestään. Korkeat insuliinimäärät myös lisäävät magnesiumin eritystä, joka aiheuttaa magnesiumin puutosta. Seurauksena kouristuksia ja kohonnut riski sydänkohtaukseen.\nKun nuo insuliinin vaikutukset ynnätään yhteen, ei ole mikään ihme että sydänkohtaus ja/tai aivohalvaus on enemmän kuin todennäköinen niille, jotka käyttävät merkittävän paljon insuliinia pystyäkseen noudattamaan virallisia ravitsemus suosituksia. On siis jopa kolme kertaa todennäköisempää, että kuolet sydänkohtaukseen hiilihydraattipitoisen kuin rasvapitoisen aterian jälkeen.\nLääkärit pelaavat vaarallista peliä ja sinä olet pelinappula. Pelin henki on se, että kuinka paljon hiilihydraatteja voit nauttia, että verensokeri on vielä insuliinilla korjattavissa. Vahingossakaan lääkäri ei kerro että iso osa tyypin 2 diabeetikoista voisi elää vallan mainiosti ilman insuliiniä. Sen he valehtelevat, että insuliinilla ei ole tunnettuja vaarallisia sivuvaikutuksia.\nOnkohan yhtä ainutta kertaa lääkäri testauttanut potilaan insuliinitasoa ennenkuin on määrätty lisää insuliinia verensokerin laskemiseen. Ei tunnu terveydenhuoltoa kiinnostavan insuliinitasot, vain veren sokerilla on heille merkitystä. Jos insuliinitasoja mitattaisiin, huomattaisiin ehkä, ettei ongelma ole insuliinin määrässä vaan tehossa.\nVerrataan asiaa buranaan. Ei sitäkään määrätä loputtomia annoksia päivässä, päinvastoin on hyvin tarkkaa miten suuren päiväannoksen buranaa saa ottaa. En ymmärrä miten toisilla lääkkeillä se pitoisuus on tärkeä, toisilla ei. Kaikki se lääkemäärä on elimistön pystyttävä käsittelemään.\nTämä koko insuliini asia meni metsään siinä kohtaa, kun ryhdyttiin kuvittelemaan, että se on täysin harmiton ja autuaaksi tekevä lääke. Oli täysin väärin ryhtyä kuvittelemaan että diabeetikot voisivat noudattaa hiilihydraattipitoisia ravitsemus suosituksia kunhan verensokeri pidetään insuliinilla alhaalla. Lääkäri ei vahingossakaan kerro mitä vaurioita korkeat insuliinimäärät voivat aiheuttaa. En ole varma, tietävätkö itsekkään kaikkia faktoja. Olettamus, että diabeetikko voisi syödä kuten kaikki muutkin, on jo itsessään naurettava. Jos olet diabeetikko, et voi nauttia huoletta hiilihydraatteja. Tai toki voit, kunhan insuliinillä sitten pakotat verensokerin oikeille raiteille.. Mutta kannattaako se insuliinilla läträäminen. Posketon voilla läträäminen olisi itseasiassa terveellisempää.\nTätä asiaa kannattaisi jokaisen tyypin 2 diabeetikon hetki miettiä. Ei se ole sen lääkärin kuoppa jota sinun insuliinilla kaivetaan. Omaa kuoppaasi kaivat.\nKuitenkin monet lääkärit maailmalla ovat jo nyt myöntyneet siihen että pelkän verensokerin mittaaminen on täysin virheellinen tapa lähestyä ongelmaa. 70 vuoden aikana diabeteksestä on tullut miljardi bisnes. Ilmeisesti se on kolesterolilääkkeiden seuraaja kun patentit päättyvät. Insuliinilla ja verensokeria alentavilla valmisteilla on jo lupaavat markkinat. Raha ratkaisee tässäkin asiassa. Ei tarvitse hoitaa diabeetikkoa, riittää kun lääkitään oireita.\nKorkeat insuliinitasot ja haiman buusterit ajan kanssa tappavat lopunkin insuliinituotannon haimasta. Mitä nopeammin pystyt vähentämään insuliinin käyttöä, sitä suuremmalla todennäköisyydellä voit päästä siitä kokonaan eroon. Kaikki eivät pääse, se on selvä. Mutta aika moni pääsis jos haluaisi.\nmirvapen 23 syyskuuta, 2013\nRuotsissa ollaan paljon meitä edellä. Tänään (23.9) julkaistiin paikallisen puskan porukan tekemä tutkimus jonka johtopäätöksenä on että LCHF on yksiselitteisesti paras lihavuuden hoidossa sekä diabeetikoille. Siinä todetaan myös että käytetyn rasvan laadulla ei ollut mitään yhteyttä sydän- ja verisuonitauteihin. Ko tutkimuksen odotetaan myös vaikuttavan lääkärien ja dietistien antamiin ruokaohjeisiin. Todennäköisesti itä-suomen yo lyttää uusituvan johdolla koko selvityksen ja käskee suomalaisten tuputtaa pottua ja ruisleipää, me kun ollaan eri kansa kuin ruotsalaiset.......\nTässä siis linkki joka jäi liittämättä http://www.kostdoktorn.se/lchf-vantas-bli-standardalternativ-inom-sjukvarden\nPiinastiina 23 syyskuuta, 2013\nMiten ykkönen eroaa kakkosesta? Osaat sen varmasti selkeesti ja hyvin selittää. :)\nYkköstyypin diabeetikoilla haima ei eritä lainkaan insuliinia ja sitä on otettava ruiskeina (toistaiseksi) nautitun sokeri- (=hiilihydraatti) määrän mukaan. Kakkostyypin diabeetikolla ei ole puutetta insuliinista vaan haima tuottaa sitä kaikin voimin, mutta insuliinisieto on kohonnut ja kohoaa huonon dieetin johdosta =hiilihydraattipitoinen. Eli insuliinia on, mutta se ei toimi sokerin pilkkomisessa. Valitettavasti lääkärit ensin tuputtavat haiman insuliinin tuottoa piiskaavaa lääkettä verensokerin alentamiseksi ja kun verensokeri ei laske (koska ruoaksi suositellaan 60% hiilareita) niin lisätään insuliinia.........siis kroppaan joka on jo ennestään täynnä insuliinia. Insuliini on varastohormoni ja liian verensokerin (=energian) se varastoi kudoksiin rasvana => lihominen=> lisää insuliiniresistenssia => lisää insuliinia piikkinä = lisää lihomista jne. Noidankehä on valmis. Vähähiilihydraattinen ruokavalio katkaisee jatkuvan insuliinilisäyksen ja on jopa "parantava" hoito monilla kakkostyypin diabeetekseen. Näin.\nEli ykkönenkin voi vähentää sitä inskan määrää jollei kauheesti prättää sen hiilarin kanssa siis vedä sitä "kaksin käsin" sisuksiinsa? Eli pakko ottaa jonkin verran mut ei välttämättä niin paljoa kun verensokeri pysyy tasaisempana vain onko se niin ettei VHH sovi ykköselle laisinkaan?\nSipula 24 syyskuuta, 2013\nVhh sopii ykkösellekin. Esim. Richard Bernstein, joka on kirjoittanut kirjan Diabetes Solution, on itsekin ykkösdiabeetikko. http://www.diabetes-solution.net/\nEnnen harhakuvaa, että diabeetikko voi syödä ihan samalla tavalla kuin muutkin, hiilihydraattien rajoittaminen oli aivan merkittävässä asemassa juuri ykkös tyypin diabeteksen hoidossa. Niitä laskettiin gramman tarkkuudella.


YK: Kymmeniä ukrainalaisia viranomaisia, toimittajia ja aktivisteja siepattu Venäjän toimesta | Uutissuomalainen | Länsi-Savo\nYK: Kymmeniä ukrainalaisia viranomaisia, toimittajia ja aktivisteja siepattu Venäjän toimesta\nYK on rekisteröinyt 22 ukrainalaisen paikallisviranomaisen sekä 15:n hyökkäystä arvostelleen toimittajan tai ukrainalaismielisen aktivistin sieppauksen sen jälkeen, kun Venäjän hyökkäys alkoi. AFP / LEHTIKUVA\n25.3.2022 10:40 | Päivitetty 25.3.2022 17:24\nKymmeniä ukrainalaisia viranomaisia, toimittajia ja aktivisteja on siepattu Venäjän sotilasjoukkojen toimesta Ukrainassa, YK sanoo.\nYK:n mukaan osa tapauksista muistuttaa jo "panttivangiksi" ottamista.\nYK on rekisteröinyt 22 ukrainalaisen paikallisviranomaisen sekä 15:n hyökkäystä arvostelleen toimittajan tai ukrainalaismielisen aktivistin sieppauksen sen jälkeen, kun hyökkäys alkoi kuukausi sitten. Osa heistä on sittemmin vapautettu.\nTunnetuin lienee Melitopolin kaupunginjohtajan Ivan Fedorovin tapaus. Venäjän joukot sieppasivat Fedorovin päiviksi, ennen kuin hänet päästettiin vapaaksi yhdeksää vangiksi otettua venäläissotilasta vastaan.\nBBC: Ukrainan mukaan sodan aikana kuollut 135 lasta\nUkrainan viranomaisten mukaan 135 lasta on kuollut ja 184 haavoittunut sen jälkeen, kun Venäjä aloitti sodan Ukrainaa vastaan, kertoo BBC .\nYK:n mukaan Ukrainassa on saanut Venäjän aloitettua hyökkäyksensä surmansa jo yli 1 000 siviiliä. Kuolleista 90 on lapsia, kerrotaan puolestaan YK:n ihmisoikeusvaltuutetun toimiston julkaisemassa arviossa, jonka mukaan lisäksi liki 1 650 ihmistä olisi haavoittunut.\nUkrainan varapääministerin Iryna Vereshtshukin mukaan Ukraina toivoo, että tänään voitaisiin avata turvakäytävä siviilien evakuoitumista varten piiritetystä Mariupolin kaupungista, kertoo BBC . Torstaina Mariupolista pääsi pakenemaan yli 3 300 ihmistä.\nMariupolin teatterin pommituksessa ehkä ainakin satoja kuolleita\nSuuri joukko siviilejä oli hakeutunut suojaan teatteriin. Sen etu- ja takapuolelle oli lisäksi kirjoitettu isoin kirjaimin venäjäksi sana "lapsia". Tästä huolimatta Venäjän asevoimat pommitti rakennusta.\n"Mariupolin rakentaminen uudelleen vie vuosia"\n– Venäjän (joukot) miehittävät osaa kaupungista, mutta meidän sotilaamme valvovat yhä kaupunkia. Kuitenkin taistelut jatkuvat taukoamatta, Boitshenko sanoo.\nKaupunkiin on jäänyt loukkuun noin 100 000 ihmistä, ja laajamittaiset yritykset heidän evakuoimisekseen ovat epäonnistuneet. Viime päivinä tuhannet siviilit ovat onnistuneet poistumaan kaupungista yksityisautoilla.\nNeljä siviiliä kuoli iskussa terveydenhuollon laitokseen Harkovassa\nMyös perjantaina Venäjän iskuissa kuoli siviilejä, Ukrainan viranomaiset sanovat. Uutistoimisto AFP:n mukaan perjantaina neljä siviiliä kuoli iskussa terveydenhuollon laitokseen Ukrainan toiseksi suurimmassa kaupungissa, Harkovassa.\n– Olin ulkona etsimässä leipää, kun kuului räjähdyksiä. Kun palasin, neljä ruumista makasivat siellä, sukulaisten itkiessä ympärillä, 71-vuotias Mykola Hladkyi kertoi uutistoimisto AFP:lle.\nAsukkaiden mukaan iskussa oli käytetty rypälepommeja.


Foucault'n heiluri - Koti - Helsingin Sanomat\nKerro meille (hs.koti@hs.fi), mikä tämä on. Toimitus valitsee parhaan vastauksen, jonka lähettäjä saa kirjalahjan. Viikon päästä kerromme esineen todellisen käyttötarkoituksen. Foucault'n heiluri Tämänkertainen esine on kuin minikokoinen Foucault'n heiluri. Sen taas tuntevat kaikki mm.


Kahden sähköauton taloudessa - Sivu 8 - Foorumi – Saabclub.fi\nViesti Kirjoittaja tturku » Pe Loka 04, 2019 17:50\nEikun lisäjännitystä peliin ja ens kerralla kokeilemaan samaa reissua kun lämpötila on - 5\nViesti Kirjoittaja lauriolio » Pe Loka 04, 2019 19:08\nPe Loka 04, 2019 17:50\nVeikkaan et jännitys on sama mut tarvii laittaa pitkät kalsarit\nViesti Kirjoittaja AZP » Pe Loka 04, 2019 21:57\nJa mukaan vaihtokalsarit\nViesti Kirjoittaja 9000CD23T » Ma Loka 07, 2019 06:41\nOdotellaan tässä talvea, ja raporttia missä mennään n.-25°C lämpötiloissa.\nOnko toimintasäde kovinkin pitkä.\nViesti Kirjoittaja AZP » Ma Loka 07, 2019 06:47\nSiinä voi joutua odottelemaan montakin talvea, ennen kuin löytyy Varsinaisessa Suomessa se -25 asteen päivä\nViesti Kirjoittaja 9000CD23T » Ma Loka 07, 2019 07:58\nViesti Kirjoittaja McStadey » Ma Loka 07, 2019 08:28\nKatselin ilmatieteenlaitoksen dataa Artukaisista. 2010 tammikuusta 2018 tähän päivään 25 tai yli pakkasta on ollut yhteensä 4 tuntia. Yli 20 astetta pakkasta on ollut 251 tuntia, eli kokonaista 28h vuodessa. Loimaan data voi toki hieman poiketa, mutta ei tosiaan läheskään joka talvi päästä tuonne 25 asti.\nViesti Kirjoittaja lauriolio » Ma Loka 07, 2019 08:43\nOnhan noita kovia pakkasia vähintään yhden viikon päiviksi joka talvi ollut. Leafin järkevä toimivuus taitaa olla myös rajoillaan siellä -25 toisella puolella.\nNäitä tilanteita varten pidetään satku tieliikennekelpoisena Toisaalta voisi myös harkita polttoaine-webaston asennusta, ainakin yhden vastaavan webasto-Leafin olen nähnyt Kittilässä yksityisen kauppaamana. Ei se ainakaan huonontaisi jälleenmyyntiarvoa.\nViesti Kirjoittaja McStadey » Ma Loka 07, 2019 11:52\nLoimaalta ei löytynyt mutta Jokioisissa näyttäisi olleen -25 tai yli 21h/vuosi keskimäärin ja yli kahden kympin pakkasia 4 vrk/vuosi. Aika paljon lauhempaa on tässä ihan rannikolla.\n^Mihinkäs tuon webaston pa-säiliö tulee/mistä sitä tankataan?\nViesti Kirjoittaja lauriolio » Ma Loka 07, 2019 11:56\nMa Loka 07, 2019 11:52\nEn osaa sanoa, mutta pikagooglaus löysi ainakin yhden "tutkimuksen" sekä asennusvideota aiheeseen liittyen https://www.theseus.fi/bitstream/handle ... sAllowed=y\nKatsomatta parhaat linkit!\nViesti Kirjoittaja jyyrä » Ma Loka 14, 2019 08:15\nMeille tuli eilen Mersun B electric drive 2015.. Ajoin sen eilen helsingistä hirvaskankaalle ja oli kohtuu urakka lyhyen toiminta säteen ja hitaan latauksen takia. Mutta muuten auto on kyllä loistavan tuntuinen peli Tarttee vaan ostaa latauskaapeli missä on toisessa päässä 3x16A voimavirta töpseli ja toisessa Type2, niin saa kotona ja työpaikallakin nopeammin virtaa. Auton mukana tuli vain 1x16A perus suko laturi sekä matkalla kävin hakemassa motonet:stä Type2-Type2 johdon joka käy lähes kaikkiin yleisiin latauspisteisiin.\nViesti Kirjoittaja lauriolio » Ma Loka 14, 2019 11:45\nOnnea hankinnan johdosta! Ja johdon hankinnasta\nPaljonko B-mersussa on tosielämän range näillä keleillä maantieajossa?\nViesti Kirjoittaja jyyrä » Ma Loka 14, 2019 11:55\nAjettiin n.100km per lataus ja vielä olisi päässyt aina n.30km lisää. Akkuja ei ladattu ihan täyteen, matkanopeus n.80-100km/h sekä nyt kotona huomasin että renkaiden paineet oli aivan liian pienet n.2-2,2bar.. Auton kyydissä minä+11vuotias poika sekä 2kpl 18" talvirenkaita. Tuossa mesessä on vielä lisäksi range plus toiminto jolla pystyisi lataamaan akkuja täydemmäksi, jolloin matkaa saa lisää kait jotain 20-30km.. Energian kulutus on ehkä kohtuu iso, toki onhan tuo aika iso autokin ja varmaan noi vajaat rengaspaineet vaikuttaa myös äkkiä sähköautossa.\nViesti Kirjoittaja 9000CD23T » Ti Loka 15, 2019 06:34\nhttps://www.iltalehti.fi/autouutiset/a/ ... 54c75b8959\nViesti Kirjoittaja Fakiiri » Ti Loka 15, 2019 07:09\n^Ja tuossakin epäilyttää vielä, että onko oikeasti KAIKKI päästöt laskettu, siis siitä asti kun pieni kiinalaislapsi syö aamuriisit , pyöräilee kaivoksen pohjalle , lyö hakun kallioon ja sitten varmasti ilman DPFffiä ja adpluu systeemejä varustetuilla polttomoottorivehkeillä aletaan nostamaan maa aines kuopasta ylös ja lähdetään vasta kuljettamaan sinne missä akun raakaineet rikastetaan ja käsitellään siihen muotoon että niistä voi akun muovata?\nEi minulla varsinaisesti mitään sähkövekittimia vastaan ole, mutta asioiden yksinkertaistaminen aiheuttaa melkoisia aivopieruja ja laskuvirheitä.


PERSONAL TRAINING | Lempeyden Voima\nMinä olen aina rakastanut urheilla ja liikkunut paljon! Kunnes sain aivovamman ja niskan retkahdusvamman, kaikki muuttui. Kehoni meni aivan hajalle ja jouduin jäämään pidemmälle sairaslomalle töistä. Yhtäkkiä olinkin aivan poikki ja ei ollut voimavaroja liikkua yhtään, kävelykin lähikauppaan oli raskasta. Se oli minulle todella rankkaa niin fyysisesti kun henkisestikin.\nTänä päivänä olen terve, elinvoimainen, virkeä ja jaksan taas urheilla. Tunnen suurta kiitollisuutta, kun pystyn treenaamaan. Joka kerta urheillessa tunnen kuinka energia kasvaa huimasti, oma voima vahvistuu ja mieli kukoistaa – saman tien! Mikä muu tekee näin, saman tien? Ei mikään ja tämä on oikein treenaamisen taika.\nValmennus filosofiani muuttui erittäin paljon omien kokemusteni myötä ja eniten haluan treenaamisella vahvistaa sinun itsevarmuutta, inspiraatioita, rakkauden tunnetta ja tuoda sinulle tärkeän ajatuksen – minä pystyn! Meidät on luotu liikkumaan, jotta voimme muussa elämässä loistaa. Haluatko sinä olla kaikinpuolin elämäsi kunnossa? Tule kanssani treenaamaan, tehdään ne yhdessä sinulle myös!\nOletko ennen tottunut liikkumaan, mutta nyt olet väsynyt sekä inspiraatio ja itsevarmuus kateissa?\nHaluatko lisää elinvoimaa, mahtavaa onnellista oloa ja huikeaa omaa voimaa? Kaipaatko, että oikeasti saat tuloksia?\nItsekseen treenatessa usein sitä aloittaa innolla, mutta pikku hiljaa säännöllisyys liikuntaan hiipuu kun arjen kiireet ja touhut tulevat esiin. Ei saada yksin priorisoitua omaa hyvinvointia ja etusijalle menee työ, lapset, arjen askareet ym. Kuuostaako tutulle?\nMiltä tuntuisi jos olisitkin elämäsi kunnossa? Olisit täynnä elinvoimaa,ihanaa rakkauden energiaa ja kokisit jokaisena päivänä onnellista tasapainosta oloa? Sinulla olisi upea oma voima ja eläisit elämää, jota juuri sinä sisimmissään haluat elää? Jos yksikin näistä asioista tuntui sydämessäsi tärkeältä, ota yhteyttä niin aloitetaan matka kohti elämäsi kuntoa yhdessä! Olen tukenasi tällä ihanalla matkalla ja tulet saamaan niin paljon enemmän kun voisit ikinä kuvitellakaan!\nMoni valitettavasti harhautuu siihen, että tämä kuulostaa todella hyvältä, mutta. Tiedän, että juuri sinä haluat panostaa täysillä itseesi, olla vihdoin todella onnellinen ja elää jokainen päivä tuntien vireyttä, rakkautta ja lempeyttä sekä mikä tärkeää - olla ylpeä kehostasi. Tiesitkö, että nämä kaikki ja paljon paljon lisää on sinulle täysin mahdollista! Mutta erittäin harva ihminen pystyy siihen yksin. Elämässä tärkeää onkin oivaltaa, ettei tarvitse pystyä yksin. En minäkään ole päässyt elämäni kuntoon yksin. Ota rohkeasti minua kädestä kiinni ja tehdään sinulle huikea fyysinen ja henkinen kunto yhdessä.\nÄlä turhaan mieti enää, ettet hukkaa elämääsi. Minä haluan, että sinä olet onnellinen, olet elinvoimainen, heräät aamulla virkeänä hymyissä suin kohti uutta päivää. Juuri tänään on oikea hetki panostaa itseesi täysillä, koska sinä ansaitset parempaa. Ansaitset kaikkea sitä hyvää, mistä tiedän että haaveilet! Muutokset tapahtuvat vain tekemällä ja tavoitteet saavutetaan vain toteuttamalla.\nVahvuuteni valmentajana on suuri innokkuus ja\nrakkaus valmentamiseen ja ihmisten auttamiseen!\nYksilöllisyys, tarkkuus ja tiedon jakaminen,\nmitä teemme ja miksi ovat valmennuksissa aina läsnä,\njotta sinä voit saada vain parasta.\nMitä Personal Trainingin avulla sinä saat\n• Huippuluokan valmennusta juuri sinun tavoitteisiisi sopivalla tavalla\n• Yksilöllisen treeniohjelman\n• Ravinto vinkkejä halutessasi\n• Loistavaa buustausta ja tsemppausta\n• Rakkaudellista valmennusta\n• Mielen valmennusta\nMinä jos joku RAKASTAA valmentaa ja auttaa ihmisiä! Teen työtäni super isolla intohimolla ja tiedän, että meillä tulisi erittäin hauskaa treenata yhdessä!\nValmennukset suunnitellaan aina yksilöllisesti sinun ihanaan arkeesi sopivaksi, elämäntilanteesi ja tavoitteesi huomioiden. Yksilöllisyys on äärimmäisen tärkeää ja sitä ehdottomasti jokainen asiakkaani saa! Etsitään sinulle sopivin muoto liikkua oli se sitten ulkona, sisällä tai etäyhteydellä, olemme joka kerta yhdessä rakentamassa sinulle upeaa uutta parasta vointia.\nOlen aloittanut valmennuksen 20-vuotta sitten ja olen kouluttautunut vuosikymmenien varrella hyvin laajasti. Olen pohjakoulutukselta Liikunnanohjaaja. Liikunnanohjaajaksi valmistuin 2009 Haaga-Helia ammattikorkeakoulusta ja Personal Traineriksi 2012. Tämän lisäksi minulla on lukuisia eri liikunta lajien koulutuksia käytynä ja laaja valmennus kokemus. Lajeja ovat mm. painonnosto, salibandy, ryhmäliikunta, telinevoimistelu, uinti ja jooga.\nValmennukseeni tullaan tyypillisesti, jotta oma vireystila ja elinvoima paranee, saadaan liikunta säännölliseen arkeen inspiraation kohteeksi ja onnellisuus kasvaa. Halutaan oppia priorisoimaan oma hyvinvointi ja saamaan itsellesi mahtava oma voima. Moni myös haluaa oppia painonnostoliikkeiden tekniikkaa ja oppia tekemään liikkuvuusharjoittelua niin, että siitä saa hyötyä kehoon. Olen perehtynyt erityisesti toiminnalliseen harjoitteluun, painonnostoliikkeisiin ja liikkuvuusharjoitteluun.\nValmennuksissani korostan sitä, että jokainen tietää miksi teemme mitäkin asiaa, koska kun tiedämme miksi, niin motivaatiomme on aivan eri. Oma motivaatio ja tahto ovat avain asemassa oman hyvinvoinnin parantamisessa. Siinä minä kannustan ja inspiroin.\nToimin uniikisti ja tuon valmennuksiin liikunnan lisäksi rentoutta, luottamusta sekä rakkauden ja lempeyden energiaa. Kuitenkin toki lempeyden lisäksi kannustava lujuus on myös mukana. Minun kanssa treenatessa liikkuminen on välillä erilaisia, kun mihin ehkä olet tottunut. Tulet huomaamaan sen myös tuloksissa, kuinka liikkeet mitä minun kanssa tehdään, ovat juuri sellaisia, mitä kehosi kaipaa. Panostan valmennuksissani paljon myös sinun arkeen, jotta arki sujuu ihanimmalla mahdollisella tavalla. Tämä sen takia, koska arki on sitä mitä elämme ehdottomasti eniten ja siksi se on äärimmäisen tärkeä. Minun kanssa Fyysisen hyvän olon lisäksi henkinen hyvinvointisi alkaa kukoistaa. Katson ihmistä kokonaisuutena ja etenemme sinun tavoitteiden mukaan.\nMinun kanssa saat 100 % varmasti loistavia tuloksia!\nVoit valita itsellesi sopivan valmennus muodon. Valittavissa kaksi vaihtoehtoa.\nLähivalmennus ulkona Helsingissä\n1. Lähivalmennus ulkona ihanassa monipuolisessa Siltamäen liikuntapuistossa. Liikuntapuisto sijaitsee Pohjois-Helsingissä hyvien kulkuväylien vieressä. Liikuntapuistossa on pieni urheilukenttä, hiekkakenttä, jalkapallokenttä, hyvät juoksumaastot, tenniskenttiä ym. Se on aivan loistava treenipaikka.\n2. Etävalmennus virtuaalisesti, joka on toteutettavissa omassa ihanassa kodissa! Mikä onkaan sen täydellisempää, saada liikunnan iloa ilman siirtymistä kotoa ja nähdä vaivaa. Valmennukseen tarvitset vain puhelimen, tabletin tai tietokoneen.\nOta rohkeasti yhteyttä, varataan sinulle ilmainen konsultaatio, jolloin mietimme yhdessä sinulle parasta polkua. Laita yhteydenotto pyyntö tai ole itse minuun suoraan yhteydessä. Yhteystietoni löydät Ota Yhteyttä sivulta.\nHeidi on todella kannustava ja innostava Personal Trainer. Olen Heidin ansioista saanut liikuntatauon jälkeen aivan uuden kipinän liikkumiseen. Pitkän kokemuksensa ansiosta Heidi on osannut luoda tehokkaan treenausohjelman, jossa on huomioitu juuri minulle sopivat harjoitteet huomioiden omat heikkoudet, vahvuudet ja tavoitteet. Treenaamisessa korostuu liikkumisen ilo, terveellisyys ja turvallisuus.\nHeidistä huokuu aito halu auttaa toisia ja parantaa heidän elämänlaatuaan ja hän tekee työtään suurella sydämellä. Olemme työskennelleet yhdessä viikoittain jo reilun puoli vuotta ja haluan ehdottomasti jatkaa Heidin kanssa treenaamista myös tulevaisuudessa.


Päiväkotiavustajan koulutus, työvoimakoulutus, uranumero 692762 » SDO\nPäiväkotiavustajan koulutus, työvoimakoulutus, uranumero 692762\nKiinnostaako työ lasten parissa? Haluatko opiskella monimuotoisesti lähiopetuksessa ja todellisissa työtehtävissä työpaikoilla? Päiväkotiavustaja voi työskennellä lasten parissa avustavissa tehtävissä esim. päiväkodeissa tai koululaisten aamu- ja iltapäivätoiminnassa.\nKoulutuksessa suoritetaan kasvatus- ja ohjausalan perustutkinnon, lastenohjaajan osaamisalasta seuraavat tutkinnon osat:\n– Ammatillinen kohtaaminen, 15 osaamispistettä\n– Lapsen kasvun, hyvinvoinnin ja oppimisen edistäminen, 40 osp\nKoulutus sisältää lisäksi oppimisvalmiuksia tukevia opintoja henkilökohtaisen suunnitelman mukaan. Mahdollisuus muun muassa suomi toisena kielenä, opiskelu- ja työelämätaitojen sekä digitaitojen opintoihin.\nKoulutus on tarkoitettu työttömille tai työttömyysuhan alaisille työnhakijoille. Kielitaitovaatimus on B1.1.\nKoulutuksen jälkeen sinulla on mahdollisuus hakeutua suorittamaan kasvatus- ja ohjausalan koko perustutkinto valmiiksi ja saada lastenohjaajan pätevyys.\nKutsumme hakijoita elokuun alussa valintakokeeseen, jotka pidetään 20.-21.8.2020. Hakija saa kutsun yhteen valintakoepäivään. Valintakoe sisältää haastattelun sekä tarvittaessa kielikokeen. Koronaepidemian vuoksi valintakoe toteutetaan todennäköisesti etänä. Haastattelut hoidetaan tällöin WhatsApp-videopuheluiden avulla. Kielikokeeseen osallistuvat saavat erilliset ohjeet etäkokeesta.\nTietoa koulutuksen aikaisista taloudellisista etuuksista saat valtakunnallisesta puhelinpalvelustamme Koulutusneuvonnasta ma-pe klo 9-16.15 numerosta 0295 020 702 tai sähköpostitse osoitteesta koulutusneuvonta@te-toimisto.fi\nTietoa koulutukseen hakeutumisesta ja koulutuksen aikaisista taloudellisista etuuksista saa valtakunnallisesta puhelinpalvelusta Koulutusneuvonnasta ma-pe klo 9-16:15 numerosta 0295 020 702 tai sähköpostitse: koulutusneuvonta@te-toimisto.fi.\nLisätietoja koulutuksesta antaa myös Suomen Diakoniaopiston hakupalvelut


Maui: Yksityinen koko päivän matka Hana Highwaylle | GetYourGuide\nMaui: Yksityinen koko päivän matka Hana Highwaylle\nAktiviteetin tarjoaja: Dynamic Tour USA\nalkaen 1 894,93 € per ryhmä, korkeintaan 10\nNauti yksityisestä koko päivän kiertueesta Hana-moottoritiellä Mauin itäosassa. Koe matka maailman pisimmällä luonnonkauniilla rannikkoreitillä bambumetsien, vesiputousten ja muiden kanssa.\nOdota hotellisi pääsisäänkäynnillä. Lähetä tekstiviesti numeroon (808)374-2294 tarkistaaksesi noutoalueen tai noutopisteen.\nNauti henkeäsalpaavista näkymistä\nUi useissa luonnonkauniissa paikoissa\nTutustu alueeseen asiantuntevilta oppailtasi\nSafeway Kahului 15 min Pystyy nappaamaan kuppi kahvia ja nappaamaan kaikki seikkailua varten tarvittavat tarvikkeet. Hana Highway 10 tuntia Ho'okipa Beach Park – Ho'okipa Beachiä pidetään maailman purjelautailupääkaupungina, voit nauttia katselusta surffaajien, leijalautailijoiden ja surffaajien haastavan valtamerten aallot ja rantatuulet. Tämä on myös uhanalaisten Havaijin vihreiden merikilpikonnien pääkaupunki Mauissa, jossa 200-kiloiset kilpikonnat ruokkivat rantaviivaa ja paistattelevat rannalla koko päivän. Aja ohi. Bamboo Forest – Vaikuttava bambumetsä Hana Highwayn puolella matkalla Hanaan. Aja ohi. Waikani Falls – Erittäin suosittu putousten joukko, koska se on valokuvauksellinen ja sijaitsee aivan tien varrella kuin läpiajo. Meillä on ylemmät vesiputoukset, joita kutsutaan myös Kolmen karhun vesiputouksiksi. Näkymä kiertoajelubussista. Upper Waikani Falls – Erittäin suosittu putousten joukko, koska se on valokuvauksellinen ja sijaitsee aivan tien varrella kuin läpiajo. Meillä on ylemmät vesiputoukset, joita kutsutaan myös Kolmen karhun vesiputouksiksi. Sandy-tädin banaanileipä 15 minuuttia Nauti elämäsi parhaasta banaanileivästä! Auntie Sandy's on myös paikka, jossa Gordon Ramsey kuvasi Uncharted-ohjelman, ja hän oli jopa hämmästynyt siitä, kuinka mahtavaa leipä on! Keanae Point 20 min Ihmettele majesteettista Keanae-pistettä! Keanae tarjoaa trooppisen havaijilaisen maiseman, jonka avulla on helppo haluta olla siellä. Keanaen niemimaa on täynnä vehreitä lehtiä, trooppisia kasveja ja kohoavia palmuja. Keanaen seurakuntakirkko, virallisesti nimeltään Lanakila Ihiihi O Iehova Ona Kaua kirkko, rakennettiin vuosina 1857-1863 peltokivestä, laavakivestä ja korallilaastista. Massiivinen tsunami 1. huhtikuuta 1946 tuhosi lähes kaikki muut rakennukset Keanaen niemimaalla paitsi tämä. Puakaa State Park 40 min Hanaan päin suuntautuva Puakaa esittelee kaksi putousta, jotka sijaitsevat aivan tien varrella, ja molempiin johtaa päällystetty polku. Puisto on metsäinen, ja siellä on useita katettuja piknikalueita ja paljon luonnonvaraisia lintuja ja mangooseja. Se on täydellinen paikka pitää tauko ajamisesta ja nauttia viidakon kauneudesta ja virkistävästä uinnista vesiputousaltaaseen, jos kylmä vesi ei estä sinua. Wainapanapa State Park (Black Sand Beach) 45 minuuttia Waiʻanapanapa tarkoittaa "hohtelevaa makeaa vettä" havaijin kielellä, tässä on erinomainen tilaisuus nauttia omasta seikkailustasi, sillä tarjoamme sinulle piknik-lounaan, jonka voit ottaa mukaan minne tahansa puistossa. Nauti uinnista Black Sand Beachillä tai vain ihaile alueen kauneutta. Kävele alkuperäisessä hala-metsässä, näe muinainen heiau (uskonnollinen temppeli), luonnonkivikaari, meripinoja ja puhallusreikiä! Wainapanapa salpaa henkeäsi! 45 minuutin pysähdys uimiseen. Puhallus on luonnollisesti syntynyt, kun laava virtasi ulos jättäen luolan, jota kutsutaan myös fressiksi Wailua Falls Pysähdys tehdään pyynnöstä.\nPullotettu vesi ja sirut\nKuljetus ilmastoidulla kiertoajelubussilla\nJos olet herkkä matkapahoinvointiin, valmistaudu sen mukaisesti, sillä tiet ovat erittäin mutkaisia ja kapeita\nTämä on yksityinen kierros vain ryhmällesi (enintään 14)\nGeorgina – Yhdysvallat Vahvistettu varaus\nTuotteen tunnus: 207624


Kiinteistön yksi- suuntaventtiilistä | Pyhännän Vesi Oy\nKiinteistön yksi- suuntaventtiilistä\nAlla oleva teksti on suora lainaus VVY:n jäsenkirjeestä 09/2007, 18.12.2007:\nNokialla sattuneeseen, viime vuosikymmenten vakavimpaan vesilaitosonnettomuuteen liittyen sosiaali-ja terveysministeriö on lähettänyt kuntien terveydensuojeluviranomaisille kirjeen, jossa heitä kehotetaan tarkastamaan yhteistyössä rakennusvalvontaviranomaisten ja vesihuoltolaitosten kanssa tiettyjen kiinteistöjen vesilaitteistot ja selvittämään, ovatko ne Suomen rakentamismääräyskokoelman osan "D 1: Kiinteistöjen vesi-ja viemärilaitteistot" määräysten mukaiset.\nVesihuoltolaitoksella on vastuu vesihuoltolaitoksen puhdistamoilla, pumppaamoilla, säiliöissä, verkostoissa jne. olevista vesi-ja viemärilaitteista sekä niiden säännösten mukaisuudesta.\nVesihuoltolaitoksen vastuu laitteiden asianmukaisuudesta päättyy asiakkaana olevan kiinteistön liittämiskohdassa laitoksen vesijohtoverkkoon. Kiinteistöllä olevien kvv-laitteiden asianmukaisuudesta vastaa kiinteistön omistaja. Kiinteistössä olevan vesimittarin asianmukaisuus on kuitenkin laitoksen vastuulla. Mikäli kiinteistöön tulee useampia kuin yksi tonttivesijohto, mittarit varustetaan yksisuuntaventtiileillä. Muissakin tapauksissa on suositeltavaa varustaa mittari takaisinimusuojauksella.\nUseissa kunnissa rakennusvalvontaviranomaiset pyytävät vesihuoltolaitoksen lausunnon kiinteistöjen vesi-ja viemärilaitteistoista rakennuslupamenettelyn yhteydessä. Mikäli vesihuoltolaitoksella on asiantuntemusta kiinteistöjen vesi-ja viemärilaitteita koskevissa asioissa, laitos voi antaa lausunnon rakennusvalvontaviranomaiselle. Vesihuoltolaitoksen antama lausunto ei siirrä vastuuta kiinteistön kvv-laitteiston hyväksymisestä ja tarkastamisesta rakennusvalvontaviranomaiselta vesihuoltolaitokselle.\nD 1, Kiinteistöjen vesi-ja viemärilaitteistot, määräykset ja ohjeet 2007\nYmpäristöministeriön julkaisemassa Suomen rakentamismääräyskokoelman osassa "D 1: Kiinteistöjen vesi-ja viemärilaitteistot, määräykset ja ohjeet 2007" (www.ymparisto.fi) on annettu määräyksiä ja ohjeita, kuinka talousvettä sisältävä vesilaitteisto on suojattava siinä olevan veden saastumiselta. Vastaavat viranomaisvaatimukset ovat olleet voimassa jo vuodesta 1976 lähtien. Veden saastumisen ehkäisyyn on kiinnitetty huomiota jo ennen viranomaissäädöksiä Suomen Kunnallisteknisen yhdistyksen ja paikallisten vesilaitosten suosituksissa.\nYleissääntönä emosäädöksissä voidaan pitää, että minkäänlaista laitetta, josta voi olla talousveden pilaantumisvaaraa, ei saa kytkeä vesilaitteistoon. Käytännössä näin ei kuitenkaan aina voida menetellä. Säädöksissä on esitetty erilaisia suojaustapoja, joilla pyritään estämään veden takaisinimeytyminen sekä nesteiden ja kaasujen tunkeutuminen talousvesilaitteistoon. (D l: 2.3.4 Määräys).\nVeden takaisinvirtauksen estäminen\nVeden takaisinvirtauksen estämiseksi talousvesilaitteistoon on Dl :ssä esitetty useita erilaisia vaihtoehtoja riippuen mahdollisen vahingon terveydellisestä suuruudesta tai muusta haitasta. Paras ja toiminnallisesti varmin on järjestää riittävä ilmaväli. Muita vaihtoehtoja ovat mekaaniset laitteet kuten tyhjöventtiili, yksisuuntaventtiili, vaihdinjuoksuputki tai näiden yhdistelmät.\nD1:n määräyksissä ilmavälillä tarkoitetaan kytkentää, jossa kaksi erillistä vesilaitteistoa on erotettu toisistaan riittävän suuren ilmavälin avulla. Jos ilmaväli vaaditaan, niin sen on oltava jatkuvasti toimiva eikä sitä voi missään olosuhteissa hetkellisestikään korvata muulla järjestelyllä, kuten irrotettavalla putken osalla tai letkulla.\nTyhjöventtiilin sijoituksessa on kiinnitettävä huomiota siihen, ettei takaisinvirtaustapauksessa ko. venttiilin kautta pääse saastunutta ilmaa putkistoon.\nYksisuuntaventtiilin on oltava testattu ja luotettavaksi todettu takaisinimusuojana.\nTalousvettä ja muuta vettä (mm. jätevesi) käyttävien järjestelmien yhdistäminen\nDl:n säädöksissä todetaan, ettei vesihuoltolaitokseen liitetyllä kiinteistön talousvesilaitteistolla saa olla suoraa yhteyttä muusta vesilähteestä vetensä saavaan vesilaitteistoon (Dl: kohta 2.3.2; Määräys). Dl:ssä on esimerkkinä oma kaivo ja vesihuoltolaitoksen verkko.\nEm. määräyksiä sovelletaan myös silloin, kun kysymyksessä on "erityinen vesilaitteisto" (Dl: 3.2) ja toisena "vesilähteenä" on esim. puhdistettu jätevesi tai teollisuuden prosessivesi (D l: 3.2.1; Määräys). Laitteistot on erotettava toisistaan ilmavälillä. Erityisen vesilaitteiston täyttökään ei saa tapahtua suoralla kytkennällä, koska on olemassa vaara, että kytkentää ei pureta käytön jälkeen. Sekoitetun veden laitteisto ja jokainen vesipiste on merkittävä selvästi. Merkinnästä tulee ilmetä veden laatu (esim. "jätevesi") ja käyttötarkoitus (esim. "vain jätesäiliöiden pesu").\nKäytettäessä jätevettä ja tarvittaessa lisänä talousvettä on kummastakin vesilähteestä tuleva vesi koottava erilliseen kokoojasäiliöön (Dl: 2.3.2.1, kuva 1). Vettä tuovien johtojen päiden on oltava vähintään 50 mm säiliön ylivuotoaukon yläpinnan yläpuolella. Säiliö on varustettava ylivuotaaukolla, joka pystyy poistamaan kaksi kertaa sen virtaaman, joka säiliöön voi tulla. Ylivuotoaukko ja -putkisto on tehtävä sellaisiksi, etteivät ne tukkeudu tai muuten ylivuodon etäisyys lasketaan avoimen säiliön yläreunasta. Jätevettä käytettäessä säiliö olisi syytä varustaa hälytysjärjestelmällä.\nLämmön talteenotto jätevedestä\nJos jätevedestä otetaan lämpöä talousveteen, on noudatettava erityistä varovaisuutta (D 1: 2.3.4, kuva 2). Talousvesi ja jätevesi eivät koskaan saa olla vain yhden väliseinän erottamat, vaan välissä on aina käytettävä terveydelle haitatonta väliainetta.\nJäteveden pumppaamoissa, joihin tulee vesipiste, hana on varustettava yksisuuntaventtiilillä ja magneettiventtiilillä, joka on kiinni, kun vettä ei lasketa. Yleensä ei ole suositeltavaa johtaa talousvettä pumppaamoon vaan mahdollinen tarvittava vesi tulisi järjestää muulla tavalla.\nAutomaattiset sammutusvesilaitteistot (Sprinklerijärjestelmät)\nDl :ssä on määräyksiä ja ohjeita myös sammutusvesilaitteistoille. Sammutusvesilaitteet saadaan kytkeä kiinteistön vesilaitteistoon vain vesihuoltolaitoksen luvalla. Sammutusvesilaitteistoa, jossa käytetään terveydelle haitallisia aineita, ei saa kytkeä suoraan talousvesilaitteistoon. Silloin sammutusvesilaitteistossa on oltava oma vesisäiliö, johon ilmavälin kautta voidaan johtaa talousvettä.\nJos sprinklausjärjestelmä tarvitsee lisäveden syöttömahdollisuuden pelastuslaitoksen säiliöautosta, on talousvesilaitteistosta sprinklerijärjestelmään lähtevä haara varustettava vähintään yksisuuntaventtiilillä. Vaihtoehtoisesti sammutusjärjestelmää varten voidaan rakentaa oma vesiallas, johon palon aikana voidaan syöttää vettä sekä talousvesilaitteistosta että säiliöautosta. Tällöin takaisinimusuojaus hoidetaan ilmavälillä.\nHaja-asutusalueiden viemäröinnissä paineviemäröinti on yleistynyt. Paineviemärit ja vesijohdot ovat yleensä samassa kaivannossa. Rakentamisen yhteydessä on riittävän selvästi merkittävä vesijohto-ja viemäriputket, jotta ne voidaan asennus-, liitos- ja korjaustöissä varmuudella tunnistaa.\nPaineviemärin huollossa ei esimerkiksi tukkeutumien poistossa saa käyttää suoraan vesijohdosta otettavaa paineellista vettä. Huuhtelut tulee tehdä erillisistä säiliöistä otettavalla vedellä tai jätevedellä (kts. kohta "Talousvettä ja muuta vettä (mm. jätevesi) käyttävien järjestelmien yhdistäminen").\nKaukolämpö-ja kaukokylmälaitokset käyttävät talousvettä. Samoin voimalaitoksilla ja lämpökeskuksissa käytetään talousvettä. Niissä tulee ottaa huomioon samat seikat kuin teollisuuslaitoksissa niiden käyttäessä talousvettä prosesseissaan.


Ajankohtaista - ~ Tarjan talli ~\n~ Tarjan talli ~\nTäältä löytyy tietoa tulevista tapahtumista, sivuston tärkeimistä päivityksistä sekä juttua tallin elämästä.\nPosted by Emppufani on May 10, 2012 at 6:15 AM\nTarjan tallille saapui puolitoista viikkoa sunnuntaina 29.4. suomenhevonen nimeltään Rosinantte, tutummin Rusina. Hevosen uusi omistaja Anna, Tarja ja Helena kävivät katsomassa Rusinaa reilun viikon aiemmin Leppävirralla, ja ihastuivat isoon ja sympaattiseen ruunaan välittömästi! Vaikka Rusina tulee Tarjan tallin naapurissa asuvan Annan omistukseen, sitä saa käyttää myös tunneilla, ja myös Helena ja Tarja saavat ratsastaa sillä välillä. Rusina on kotiutunut puolessatoissa viikossa oikein hyvin uuteen kotitalliinsa. Parina ekana päivänä se oli hieman levoton, mutta rauhoittunut sekä ratsastaessa että hoitaessa paljon, ja sillä on jo aloittelijatkin hieman ratsastaneet kentällä. Pikkuhiljaa sen kuntoa pyritään nostamaan ja opettamaan sille koulu- ja esteratsastuksen saloja.\nPosted by Emppufani on March 7, 2012 at 12:05 PM\nEemeli täytyi lopettaa eilen ähkyn takia. Koko päivä sitä yritettiin hoitaa, mutta illalla se meni niin huonoon kuntoon, että oli aika päästää irti.Tallillamme on nyt siis vain kaksi hevosta. Eemelin jättämä tyhjyys on valtava.\nEemeli estevalmennuksessa ja -kisoissa\nPosted by Emppufani on February 18, 2012 at 3:30 AM\nTammikuussa Helena ja Eemeli kävivät Nerkoolla Antti Jauhiaisen estevalmennuksessa. Myös Marika ja Kami olivat mukana. Valmennuksessa harjoiteltiin erityisesti vaikeita reittejä ja keskittymistä. Harjoitukset vaativat tosiaan kontrollin ylläpitoa, ja Helena sai paljon palautetta ratsastuksestaan ja uusia ideoita. Uusiksi pitää ottaa!Helmikuussa 11. päivä Helena ja Eemeli matkustivat jälleen Nerkoolle Kamin ja Marikan kanssa, tällä kertaa estekisoihin. Rata oli yksinkertainen (vain 7 estettä;), joten Helena päätti ilmoittautua 80:n ja 90:n cm:n luokkiin. Se kannatti, sillä Eemeli voitti kasikympin luokan ja sijoittui toiseksi ysikympissä! Kyllä Emppuvaari sai kehuja ja herkkuja. Kuva on kahdeksankympin palkintojenjaosta.\nTerve Jetteri ja kent�n aita\nPosted by Emppufani on October 29, 2011 at 4:00 PM\nJetteriä on käytetty tänä syksynä jo parikin kertaa koulutunneilla, ja se liikkuu mielellään ratsastajien alla. Jalat ovat siis jo ihan kunnossa, mutta esteitä sillä ei hypätä vielä vähään aikaan. Tarja on rakentamassa parin ihanan ihmisen avustamana kentän ympärille uutta ja kunnollista aitaa. Ylläolevassa kuvassa näkyy yksi vahva puutolppa, mutta ohuen sähkölangan tilalle tulee paksumpi sellainen.\nUusi tuttu tuntihevonen ja valoa\nPosted by Emppufani on October 3, 2011 at 5:35 AM\nMarikan ylläpitohevonen Kami jää meille vakituisesti, kun Marikasta tulee sen uusi omistaja! Ruunalle ollaan rakentamassa kunnollista karsinaan tyhjäksi raivattuun heinälatoon talkoovoimin. Alkusyksyn Kami asusteli Tarjan pihattorakennukseen rakentamassa ulkokarsinassa.Koska Marika opiskelee arkiviikot Kiuruvedellä, Kamia voidaan käyttää silloin tällöin ratsastustunneilla. Jetterin jalka voi jo aika hyvin ja välillä pojalla voi jo kevyesti ratsastaa, mutta tuntikäyttöön siitä ei vielä vähään aikaan ole. Kamille siis löytyy tilausta!Kentälle pystytettiin viime viikolla tehokkaat lamput valaisemaan. Nyt voimme rauhallisin mielin antaa talven tulla, sillä pimeässä ei tarvitse ratsastaa!\n2000 k�vij�n raja rikki!\nPosted by Emppufani on September 8, 2011 at 6:00 AM\n8.9. 2011 mennessä täällä Tarjan tallin sivuilla on vierailut peräti kaksituhatta kävijää. Kovasti kiitoksia vierailijoille!\nEstekilpailut ja Jetterin sairasloma\nPosted by Emppufani on September 1, 2011 at 5:55 AM\nHelena ja Eemeli kävivät rälläämässä Nerkoon ratsutallilla seuraestekisoissa 25. elokuuta. 70 cm:n luokassa Eemeli tykitti niin reippaasti ja innolla, että ratsukko pääsi 1. sijalle! Ja sinivalkoinen ruusukehan sieltä sitetn tuli kunniakierroksineen. 80 cm:ssä Eemeli pisteli yhtä väsymättömästi, mutta perusradan viimein puomi tuli valitettavasti alas Helenan sähläyksen takia. Emppu-setä antoi kuitenkin kaikkensa 110-prosenttisesti. Tämä suokkipoika ei ole vielä tullut vanhaksi! Tuomarikin antoi kovasti kehuja ulkonäöstä. (: Huonoja uutisia on myös: Jetterin etusen vanha rasitusvamma alkoi oirehtia, ja se ontui pahasti viikonvaihteessa. Nyt se kärsii kävellä ja jopa ravatakin, mutta rasituksessa ontuminen pahentuu. Jetteri-parka joutuu/pääsee vähintään viikon sairaslomalle, joka voi jatkua pidempäänkin. Tällä välin ratsastustunteja voi pitää vain yhdelle kerrallaan. Toivottavasti suklaapoika paranisi pian!\nPosted by Emppufani on August 4, 2011 at 2:25 PM\nHelena on juuri avannut uuden http://teamsuokkipojat.blogspot.com/ -blogin, joka kertoo Tarjan tallin hevosten ja Helenan päivittäisestä yhteiselosta. Tutustu ja laita rohkeasti kommenttia!\nPosted by Emppufani on July 31, 2011 at 9:59 AM\nHelena ja Marika ovat rakentaneet tallin tiluksille maastoesteitä, joita pystyy hyppäämään monenlaisina erilaisina ratoina. Rata ei välttämättä saa olla kovin kauaa rauhassa, sillä pellot, joilla suurin osa esteistä sijaitsee, äestetään luultavasti elo-syyskuussa. Maastoesteradalla revittely stoppaa viimeistään syyssateisiin, kun nurmi tulee liukkaaksi ja mutaiseksi. Toivottavasti mahdollisimman moni ehtii sitä ennen testata maastoesteitä. Tutustu esteisiin tarkemmin sivulla http://tarjantalli.webs.com/maastoesterata.htm\nPosted by Emppufani on July 22, 2011 at 8:43 AM\n21.7. Helena ja Eemeli matkustivat 30 km seuraestekilpailuihin Iisalmeen, Tuorilan tilalle. Mukaan lähtivät isot tukijoukot kotoa sekä hevosenhoitajaksi Emma. Omaa suoritusta piti odottaa pitkään. Siinä välissä ehti tulla hurja sadekuuro, vettä tuli kuin saavista kaatamalla! Myrskyinen sade laantui hieman, kun Helena lähti verryttelemään 80 cm:n luokkaa varten. Luokassa oli yhteensä 12 osallistujaa. Eemeli veti radan vauhdilla, ja ensimmäinen osa meni puhtaasti. Radan toisessa osassa Helenalle tuli radan unohdus ja Eemeli tiputti puomin, joista tuli 8 virhepistettä. Jotenkin ihmeen kautta ratsukko kuitenkin sijoittui kolmanneksi! 90 cm rata jännitti, erityisesti ne isonnäköiset okserit. Kaksi ensimmäistä estettä sujuivatkin hienosti, mutta ensimmäinen kielto tuli leveälle, koivusta tehdylle okserille. Toisen kerran Eemeli kielsi vitossarjan a-osalle, ja hylätty suoritushan siitä tuli. Maneesissa Helena otti vielä pari hyppyä, jotka menivät sen verran nätisti, että heppa sai taputukset kaulalle kovasta yrityksestä. Kisailta venähti niin pitkäksi, että porukka oli hevosen kanssa kotona vasta kello kymmenen jälkeen. Eemeli meni iloisena kaveriensa tykö kertomaan kuulumisensa ja sitten syömään iltakauransa.\nPosted by Emppufani on July 12, 2011 at 12:29 PM\nRankan ja vaativan kenttäratsastusleirin jälkeisenä lauantaina koitti vielä yksi suuri koitos; kauan odotettu ja tarkasti suunniteltu ratsastusnäytös. Jo aamulla oli kuuma, kun Jetteri käytiin hakemassa Nerkoon ratsutallilta leirin jäljiltä. Korpigallilaiset järjestettiin Korpijärven vanhalla koululla, jonka pihaan traileri parkkeerattiin. Ennen tapahtuman alkua Helena verrytteli Jetteriä sortsit rennosti jalassa ja kypärä päässä. Ilma oli niin hehkuvan lämmintä, että poika tuli ihan hikeen, ja tyttö myös. Näytöksiä oli kaksi, jotka molemmat sujuivat hyvin. Toisessa esityksessä äänentoistossa oli hieman ongelmia, mutta se ei menoa haitannut! Jetteri esitti parastaan ja totteli hienosti pyyntöjä, ja Helenan ystävän Helena Tuomaisen tekemä valkoinen mekko oli erittäin hyvä. Kauaa se ei valkoisena pysynyt, Jetterin hiki ja ruohon vihreäksi värjäämä kuola sotkivat sen. Jetteripoika oli näytösten välissäkin oikea esimerkkihevonen: se seisoi hyvin rauhallisesti ihmisten taputellessa ja pyöriessä ympärillä, eikä pelännyt hulinaa tai kovia ääniä herkkisluonteestaan huolimatta. Kovan viikon päätteeksi Jetteri sai viileän vesipesun ja pääsi viimeinkin ystäviensä Eemelin ja Kamin seuraan. Katso myös Satu Viemerön tekemä video youtube.comista: www.youtube.com/watch?v=nop536W29Ns Ratsastustunneissa tauko ja kipe� Eemeli-set�\nPosted by Emppufani on July 2, 2011 at 4:34 PM\nTarjan tallin toiminnassa tulee parin viikon tauko 3.-17. heinäkuuta, kun Helena lähtee ensin ratsastusleirille, jonka jälkeen hänen valmentajansa tulee käymään Joensuusta Varpaisjärvelle. Este- ja kenttäpainotteiselle leirille Nerkoon ratsutallille lähtee vain Jetteri. Eemeli sai pari päivää sitten haavan jalkaansa, joka tulehtui, ja nyt hevonen on antibioottikuurilla. Etureisi turposi lähes kaksinkertaiseksi, mutta nyt turvotus on alkanut laskea lääkityksen ja haavan avaamisen ansiosta, jolloin märkä pääsee valumaan ulos. Heinäkuun 17:n päivän jälkeen ratsastustunteja voi alkaa taas kysellä. Mukavaa kesälomaa kaikille! Harjoitusestekilpailut - tulokset\nPosted by Emppufani on June 29, 2011 at 12:35 AM\nRistikkoluokka1. sija: Johanna Aaltonen - Esa-Eemeli; 0 vp, aika 1:212. sija: Maria Korhonen - Jetteri; 4 vp, 1.17 50 cm1. sija: Marika Rauhanoksa - Kami; 0 vp, 0.462. sija: Maria Korhonen - Jetteri; 0 vp, 0.503. sija: Alma-Kaisa Voutilainen - Esa-Eemeli; 0 vp, 0.57 70 cm1. sija: Henna-Riikka Ahonen - Esa-Eemeli; 0vp, 0.552. sija: Alma-Kaisa Voutilainen - Esa-Eemeli; 4 vp, 0.573. sija: Marika Rauhanoksa - Kami; 8 vp, 0.474. sija: Emma Ahonen - Jetteri; 8 vp, 0.535. sija: Helena Aaltonen - Jetteri; 12 vp, 1.16 (ilman satulaa) Luokkien parhaat palkittiin. Estekisat sujuivat kaikkien ratsukoiden osalta mukavasti, kaikki pysyivät selässä ja radat muistissa, vaikka osa kisaajista olikin ensikertalaisia. Puomin tiputuksia ja ohituksia tuli toki muutama. Tarjan leivonnaiset ja mehu tekivät erittäin tehokkaasti kauppansa. Kilpailut olivat niin mukava kokemus, että semmoiset järjestetään varmasti toistekin! Paljon kiitoksia kilpailijoille, yleisölle ja kisatoimitsijoille! Kisaajat voivat kysellä kuvia kisoista Helenalta.\nPosted by Emppufani on June 15, 2011 at 1:27 PM\nTervetuloa Varpaisjärvelle Tarjan tallille harraste-estekilpailuihin tiistaina 28. kesäkuuta klo 17:00 alkaen! Kilpailut ovat leikkimieliset ja erityisesti kokemattomammille kilpailijoille tarkoitetut. Paikan päällä puffet. LUOKATLuokka 1: PuomiluokkaLuokka 2: Ristikkoluokka (30 cm)Luokka 3: 50 cmLuokka 4: 70 cm ERITYISMÄÄRÄYKSET:1. Kisat ovat harjoituskilpailut, joten et tarvitse minkään ratsastusseuran jäsenyyttä. 2. Kilpailut ovat tarkoitettu erityisesti Tarjan tallin tuntiratsastajille ensikilpailuiksi, mutta myös muut ratsastajat hevosineen ovat tervetulleita. Voit osallistua Eemelillä tai Jetterillä. Osallistujamäärästä riippuen meillä on oikeus rajoittaa osallistumisia niin, että jokainen kilpailija saa mennä vain yhden radan. 3. Ilmoittautumiset on hoidettava Helenalle viimeistään 27. päivä sähköpostilla (emppufani@hotmail.com) tai puhelimella (040 51 766 73). 4. Jos kilpailet tallin hevosilla, lähtömaksu on 5 €/luokka. Omalla hevosella maksu on 3 €/luokka. Hintaan sisältyy oikeus puffetin herkkuihin. Muilta vaaditaan 2 € maksu puffetin antimista nautiskeluun. 5. Palkintoina ovat luokkien parhaille ruusukkeet ja kaikille kilpailijoille mainetta ja kunniaa! 6. Kilpailut ratsastetaan 20 x 40 metrin hiekkakentällä. Verryttelyt tapahtuvat kentällä pienissä ryhmissä. 7. Kilpailuasuksi riittävät siisti ratsastusasu, turvakypärä ja ratsastukseen soveltuvat jalkineet. Kami on t��ll� taas!\nPosted by Emppufani on June 15, 2011 at 9:19 AM\nLämminverinen ruuna Kami saapui maanantaina 13. kesäkuuta Tarjan tallille jo toisen kerrran. Aikaisemmin poika oli meillä viime kesänä, kun Marika otti sen ylläpitoon, ja sama juttu on myös tänä kesänä.Kami on muuten hyvässä kunnossa talven levon jäljiltä, jos ei oteta lukuun kavioita. Onneksi kengittäjä hoitaa ne kuntoon tällä viikolla, ja eläinlääkäri käy raspaamassa hampaatkin pian.Ratsun asiat näyttävät olevan hyvin muistissa, ja Marika voi jatkaa työskentelyä lähes suoraan siitä, mihin viime kesänä jäätiin. Jetteri suhtautuu vielä vihamielisesti entiseen kaveriinsa, joten heppakolmikkoa ei voi vielä laittaa samalle laitumelle.\nPuolitoista tuhatta k�vij��\nPosted by Emppufani on June 5, 2011 at 3:50 PM\nSivuston kävijämäärä rikkoi 1500 vierailijan rajan kesäkuun alussa. Kiitokset kaikille kävijöille!\nJetteri debytoi koulukilpailuissa\nPosted by Emppufani on May 7, 2011 at 3:45 PM\nKuvat: Emma Ahonen Jetteri ja Helena kilpailivat lauantaina 7.5. Nerkoon ratsutallilla seuratason kouluratsastuskisoissa, molemmat ensimmäistä kertaansa. HeC:n rata meni läpi mukavasti, vaikka hätäillen: ratsukko sai 57,19 % pisteistä. HeB:n rataa ei ollut alunperin tarkoitus mennä ollenkaan, mutta tallin ratsastuksenopettaja puhui Helena ympäri. Koulurata alkoi huonosti, Helena unohti radan tyystin. Loppurata meni keskittyen, mutta prosenteiksi tuli vain 54, 31. Jetteriä jännitti kovasti kisapaikalla, ja sillä meni maha ihan sekaisin. Suklaapoika teki kuitenkin parhaansa heikoista hermoistaan välittämättä. Ihan mukava suoritus kokonaisuudessaan, ottaen huomioon että kyseessä on ensimmäinen kerta! Ruusukkeita ei tulut, mutta kokemusta kyllä. Mukana reissussa oli Helenan kaksi ystävää hevosenhoitajina ja kameramiehinä. Kiitos heille!Radat:HeC: www.ratsastus.fi/instancedata/prime_product_julkaisu/ratsastajainliitto/embeds/ratsastajainliittowwwstructure/13860_harrasteluokan_kouluohjelma_2009_helppoc.pdf HeB: www.ratsastus.fi/instancedata/prime_product_julkaisu/ratsastajainliitto/embeds/ratsastajainliittowwwstructure/13817_helppo_b3_2009.pdf\nPosted by Emppufani on April 30, 2011 at 4:45 PM\nUusia kuvia Galleriassa, vihdoin ja viimein. Satulakauppoja\nPosted by Emppufani on April 29, 2011 at 2:20 PM\nJetterille saatiin viimein hankittua uusi, hyvin sopiva Stübbenin koulusatula vanhan, epäsopivaksi käyneen tilalle. Ilman satulaakaan ei tarvitse enää ratsastella niin paljon ja kipeyttää takamustaan! Kouluvalmennuksessa 25.4.\nPosted by Emppufani on April 25, 2011 at 11:51 PM\nHelena ja Jetteri kävivät valmentautumassa Nerkoon ratsutallilla Päivi Kinnusen valmennuksessa maanantaina, ensimmäistä kertaa elämässään. Lähtö oli keskipäivän jälkeen. Reilun 30 km matka sujui hyvin, vaikka Jetteriä jännittikin vähän. Paikan päällä se hirnui kuuluvasti, useammankin kerran.Valmennuksessa kolmen muun ratsukon kanssa tuli ratsastettua ensin raviympyrällä, hevosia asettaen. Ravi meni helposti kituuttelevaksi, Jetteri ravata nyhjötti paikallaan eikä takaosa työskennellyt tarpeeksi. Ravin pituutta piti lisätä paljon, mutta silloin Jetteripoika ei pyöristynyt tarpeeksi, mitä se ei tehnyt myöskään "paikallaan ravatessaan". Paken mukaan takaosa pitää kuitenkin aktivoida ensin, ja sitten pytää pyöristymistä. Jetteriä pitää ratsastaa pidempään muotoon. Myöhemmin käynnissä hevosten takaosaa väistätettiin ulos ympyrältä ja tehtiin pohkeenväistöä keskihalkaisijalla. Myös laukkaa säädettiin, Pake kehui Jetterin laukka-askelta hienoksi. Helenan istunnasta tuli sanottua ainakin sen verran, että hän on vino oikealle: painoa enemmän vasemmalle. Pohkeenväistö oli vähän säätämistä, mutta suunnilleen oikein ratsukko meni.Valmennus oli mukavan tehokas, ja töitä tuli tehtyä. Suklaapoikakin tuli kunnolla hikeen. Ratsukko oppi uutta ja ratkaisuja löytyi ongelmiin.Jetterin kasvattajaakin tuli tavattua, joka tuli katsomaan Jetteriä. Hän kertoi Jetterin varsavuosista ja näytti kuvia pikku-Jetteristä.\nKuvat ja teksti �Helena 2010


EU:n ulkopuolelta rajaeläinlääkärin tarkastus, CITES-luvat, eläinkuljetus...\nSumma saattaa olla monikymmenkertainen\nKirjoitettu April 5, 2015 (muokattu)\nEnnenku edes miettii tilaamista ja hintaa joka eläimiin mahdollisesti menee niin tosiaan: http://sammakkolampi.net/nuolimyrkkysammakot/index.html ja jos tuo on opiskeltu ja kiinnostaa yhä niin sitten vaikka täällä foorumilla lukemaan niiden banaanikärpästen kanssa pelaamisesta ja jos sekään ei tunnu mahdottomalta ajatukselta niin sitten alottaa sen oman sopivan lajin ettimistä siinä samalla kun virittelee terraariota valmiiksi ja harjottelee kärpästen kasvattamista.\nMun mielestä vasta sammakkoharrastusta alottelevan ei kannata alkaa tilailee esim. jenkkilästä, koska suomessa on jo hyvin alottelijoille sopivia lajeja saatavilla ja jos kasvattajilla/harrastajilla ei ole poikasia niin juurikin esimerkiksi Matsin sekä Dendrobatidae yhdistyksen kautta varmasti sammakoita löytyy ja ne saa kotisuomeen.\nMulta on kyselty nyt auratuspoikasia, mutta erotin naaraan nuista koiraista joiden kanssa vauvoja tuli ku liukuhihnalla ja nyt ei ole sitten toiminu lastentekokoneena hän. Jahka siirrän porukan isompaan terraarioon ja saan sitä uutta verta sekaan, niin sitten on toivottavasti taas poikasia myytäväksi asti :)\nKotoa löytyy jo käärmeitä ja tarantulia ja yksi terra on ollut tyhjillään pitkän aikaa. Pitkään mietin mitä sinne tulisi, kunnes näin Petexpo-messuilla nuolimyrkkysammakot ja tiesin heti, että niitä sinne haluan. Sammakkolampi-sivut on kahlattu läpi satoja kertoja ja kovasti terraariota sisustetaan ja laitetaan joka päivä.\nBanskukärpästenkin kasvattaminen on jo tutkittu ja nyt pitäis vain hankkia kärpäset ja alkaa koittamaan miten kasvatus lähtee toimimaan.\nValmistellessa ruokapuolta ja kotia sammakoille olisi kiva kuulla mistä olisi mahdollisuus nuolimyrkkyjä saada? Se kaikista omimmalta tuntuva nuolimyrkkysammakko on löytynyt: Dendrobates tinctorius kaikkine kirjavine värimuotoineen. Kasvatetaanko niitä minkä verran suomessa? Ja missä hinnoissa tinctoriukset liikkuu?\nSuvipy: Korkeasaaressa on nyt lauantaina Sammakkopäivä, jossa joukko nuolimyrkkysammakkoharrastajia esittelee näitä, ja muitakin sammakoita eläintarhan kävijöille. Jos vain suinkin pääset paikalle Amazonia-talon aulaan iltapäivän aikaan, pääset kerralla jututtamaan valtaosaa maamme tinctoriuksia kasvattavista henkilöistä! Minkä lisäksi tapaat joukon muita nuolimyrkkyihin ihastuneita, joilta varmasti saa arvokkaita vinkkejä; sekä otusten hoitoon, että hankintaan.\nTartteeko nuolimyrkyt uv-valoa?\nselviävät ilman. MUTTA joidenkin lajien kohdalla on havaittu että uvb:stä saattaa olla hyötyä lisääntymisen kannalta ja mahdollisesti myös kirkkaiden (etenkin punaisen ) värien säilyttämiseen.\nEli vastaus on juu ja ei.\nElikkä pistän kun noita on useampi tossa ylimääräsiä :)\nMistä johtuu että nuolimyrkyt voi 2-3 päivää olla sellaisia kunnon pallukoita, sitten yhtäkkiä ne onkin taas nuolimyrkkymäisen kulmikkaita? :D vissiin liittyy syömiseen?\nEn ole itse asiassa varma että onko tahti noin tiheä, mutta yleisesti ottaen pulleasta "laihaksi" on ihan normaalia varmaan? :)\num. no, en nyt ehkä ihan normaaliksikaan sanoisi. enemmänkin voisin olettaa että niiden asento saattaa vaikuttaa? eli näyttävät pulleimilta kun istuvat sillai sammakkomaisesti ja um, ruipeloimmilta liikkuessaan?\nen kyllä usko että kyseessä on mitään kriittistä. mutta nopea laihtuminen ei kuulu sammakon normaaliin repertuaariin.\nPitääpä nyt tarkkailla niitä tarkemmin kun työajat on sopivammat siihen. Eilen se pullealta näyttänyt sammakko näytti taas normaalilta kun oli ylhäällä ja kova metsästys menossa, sittempä se menikin kasvin sisään nököttämään ettei näkynyt kun pää. Tämä pullea on sellainen että säikähtäessään ensin jähmettyy paikoilleen ja kaksi muuta loikkii tiehensä ja etenkin silloin jähmettyessä näyttää pullealta. En ole paljoa lukenut näiden puolustautumisesta mutta vissiin kaikki sammakot uhattuna pullistelee? Tätä uhkaa ja vaaraa toimittaa terraarion oven avaus ruokkiessa :P\nmja. siis jotkut painautuvat maahan (saavat ehkä paremmin loikkiin pontevuutta) mutta useimmiten ne loikkivat heti piiloon. tai noh, onhan niitäkin jotka eivät välitä.\nehkä tuo maahan painautuminen antaa pullean vaikutelman.


DNS-tietueiden luonti Office 365:tä varten TransIP-palvelussa - Office 365\nDNS-tietueiden luonti Office 365:tä varten TransIP-palvelussa\nJos DNS-isännöintipalvelusi on TransIP, voit vahvistaa toimialueesi ja määrittää DNS-tietueet sähköpostia, Skype for Business Onlinea ja muita palveluja varten tämän artikkelin ohjeiden mukaisesti.\nKun olet lisännyt nämä tietueet TransIP-palvelussa, toimialueesi määritetään toimimaan Office 365 palveluiden kanssa.\nAloita siirtymällä TransIP-palvelun toimialueet-sivulle tämän linkin kautta. Sinua pyydetään ensin kirjautumaan sisään.\nKirjoita tai kopioi ja liitä DNS-osion uuden tietueen kenttiin arvot seuraavasta taulukosta.\n(Valitse avattavista luetteloista Elinaika ja Tyyppi-arvot.)\n(Valitse avattavista luetteloista TTL (Elinaika) ja Type (Tyyppi) -arvot.)\nMX-prioriteettiarvo on 0. Lisää se MX-arvon alkuun ja erota arvon loppuosa välilyönnillä.\nJos luettelossa on muita MX-tietueita, poista ne yksitellen valitsemalla tietueen kohdalla Poista (X) -kuvake.